10 кастрычнік 2009, 14:52\nМіністэрства эканомікі маецца скасаваць абмежаваньне гандлёвых надбавак практычна на ўсе тавары. Адмысловая пастанова №141 набудзе моц 28 кастрычніка. Ці прывядзе гэта да росту цэнаў у краіне? Эканамічны агляд тыдня.\nДырэктар дэпартамэнту цэнавай палітыкі Міністэрства эканомікі Ігар Фамін лічыць, што кошты паэтапна трэба падняць на 20-30%. Ён спаслаўся на нэгатыўны досьвед: калі сёлета выключылі хімчыстку зь пераліку сацыяльна значных, то тарыфы на яе паслугі падскочылі на 50%. У Мінэканомікі паведамілі, што адпаведныя камэнтары будуць толькі пасьля апублікаваньня пастановы. Старшыня саюзу прадпрымальнікаў імя Куняўскага Георгій Бадзей на пытаньне -- ці чакаць усё ж падвышэньня цэнаў -- адказаў:\n“Ня ведаю, трэба запытваць у Міністэрства эканомікі. Ніхто з прадпрымальнікаў не зьбіраецца падымаць цэны. Прадпрымальнікі будуць добра рэагаваць”.\nЗгодна з пастановай, вырашана “адпусьціць” гандлёвыя надбаўкі практычна на ўсе віды прадукцыі, апроч паўсотні “сацыяльна значных” тавараў. Пад вызваленьне падпадае і імпарт. 30%-е абмежаваньне прадугледжваецца на тавары, якія ідуць для ўласнай вытворчасьці на давальніцкіх умовах.\nПаводле эканаміста Леаніда Злотнікава, у краіне дэфіцыту няма, таму і ня будзе вялікага росту цэнаў:\n“У нас той выпадак, калі затаварыліся прадпрыемствы. Калі амаль што і няма такіх тавараў, па якія ёсьць чэргі. Гэта законы рынку. Калі тавараў дастаткова, адпускай ці не адпускай цэны, а цэны не падымуцца самі. Рынак сам адрэгулюе лепш, чым чыноўнікі. У кароткай пэрспэктыве — на месяц, два, тры — можа і адбыцца невялікае павелічэньне на асобныя тавары. Але ў выніку, гэта толькі карысьць для краіны, калі свабодныя цэны”.\nСпадар Злотнікаў назваў вельмі несправядлівымі абмежаваньні па 50 відах тавараў, цэны на якія будуць рэгулявацца.\nУ сваю чаргу кіраўнік цэнтра Мізэса Яраслаў Раманчук лічыць несправядлівымі абмежаваньні па 50 відах тавараў, цэны на якія будуць рэгулявацца:\n“Чаму бананы павінны быць сацыяльна значнымі, я ня ведаю. Што ў нас -- Зімбабвэ? Лёгікі там няма. Я разумею, хлеб і малако. Але і малако ў Эўропе ўжо значна таньней, чым у Беларусі. Таму тут няма чаго баяцца сусьветных цэнаў.\nКалі ўлады будуць заціскаць цэны і не ствараць канкурэнтнага асяродзьдзя, тады цэны могуць узьляцець, але гэта будзе вельмі кароткі тэрмін. Усё будзе залежаць ад таго, колькі грошай у нашай эканоміцы. Трэба проста менш перашкодаў ствараць для імпарту і прадпрымальнікаў, і тады будзе нармалёвы канкурэнтны асяродак”.\nНа гэтым тле працягваецца кампанія на выдаленьне з продажу імпартных тавараў. Больш як 200 кантралюючых арганізацый праводзяць масавую праверку ў крамах і на рынках. З гандлю здымаюцца прадукты, на ўпакоўцы якіх недастаткова інфармацыі пра якасьць харчоў, альбо вышыня шрыфту меншая за 2 мілімэтры.\nАкцыянэрнае таварыства “Амега” у Віцебску — дылер расейскай кампаніі “Данон”, якая вырабляе кісламалочныя прадукты “Растишка”. Але, як тлумачыць намесьнік дырэктара гандлёвага дому “Амега” Аляксей Казлоўскі, зьявіліся праблемы -- апошнія патрабаваньні занадта строгія:\n“Колькасьць інфармацыі, якая патрабуецца, проста нерэальна разьмясьціць на ўпакоўцы маленькага тавару — гэта сыркі, дзіцячыя ёгурты, да прыкладу “Растишка”. Там баначка зусім маленькая, а напісаць трэба і з чаго зроблена, і што ўтрымлівае… Дастаткова жорсткія патрабаваньні да стандартаў. І кантроль будзе яшчэ больш жорсткі. Вы ж разумееце, мы больш хочам прадаць свайго. Хаця й зь беларускай упакоўкай бываюць праблемы”.\nПраз неадпаведнасьць беларускай упакоўкі перадусім церпяць крамы: санстанцыя спаганяе зь іх, і таваразнаўцам даводзіцца весьці ліставаньне з прадпрыемцамі-вытворцамі. Таму, гаворачы пра жаданьне “прадаваць сваё”, спадар Казлоўскі мае на ўвазе беларускіх вытворцаў, а ня сетку крамаў “Амега”, дзе прадаецца шмат папулярнага імпартнага тавару:\n“Той, хто глядзіць па тэлевізіі расейскую рэкляму малочных прадуктаў, думае, што абавязкова гэта ўсё трэба пакаштаваць: маўляў, так ад гэтага паляпшаецца здароўе, кажуць! А мы вымушаны казаць пастаўшчыку: слухай, хлопец, у цябе тут з упакоўкай нядобра, і адмаўляцца браць тавар”.\nВынікі праверак санітарнымі службамі харчовых крамаў на Гарадзеншчыне сьведчаць: найчасьцей кантралёры забараняюць гандаль расейскім імпартам. У першыя дні праверак прад’яўлены прэтэнзіі да расейскі харчоў-- маўляў, упакоўка не адпавядае беларускім стандартам. Вось што распавядае загадчыца адной з гарадзенскіх крамаў:\nсокі “Мая сям’я” зараз здымаюць з прылаўкаў ...\n“Спрабуюць выяўляць неадпаведнасьць імпартнага тавару беларускаму стандарту, пераважна, гэта датычыць расейскага тавару. Яны сядзяць з лінейкамі і цалкам усё замяраюць. Колькі гадоў гандлявалі сокамі “Мая сям’я”, а зараз іх здымаюць з прылаўкаў”.\nЗагадчыца аддзела Гарадзенскай абласной санэпідэмстанцыі Марыя Руўкіна патлумачыла, што татальныя праверкі адбываюцца на загад міністра:\n“Тэрыторыя й памяшканьні не заўсёды прыбраныя, знаходзім харчы пратэрмінаваныя, харчы, на якія адсутнічаюць дакумэнты аб якасьці бясьпекі і так далей. Зрэшты, як і штогод, выяўляюцца адны і тыя парушэньні”.\nУ Менску днямі адбылася нарада супрацоўнікаў рэгіянальных цэнтраў стандартызацыі. На яе запрасілі прадстаўнікоў буйных гуртавых фірмаў, якія пастаўляюць тавары з замежжа. Ад іх запатрабавалі ў самы кароткі час прывесьці ў адпаведнасьць зь беларускім заканадаўствам маркіроўку на ўвезенай прадукцыі.\nЗагадчык аддзела Інстытуту СНД Аляксандар Фадзееў лічыць, што ў Беларусі адбываецца чарговая кампанія дыскрэдытацыі расейскіх тавараў:\n“На беларускіх паліцах вы ня ўбачыце ранейшых расейскіх тавараў. Я сам таму сьведка. Ну, вось дайшла справа і да прадуктаў харчаваньня. Гэта факт несумленнай канкурэнцыі зь беларускага боку. Натуральна, што Расея на гэта адкажа”.\n6 кастрычніка ў Маскве прайшлі перамовы прэм’ер-міністраў Расеі і Беларусі. Уладзімер Пуцін, прымаючы Сяргея Сідорскага, адзначыў, што гэтая сустрэча — толькі нагода для абмену інфармацыяй пра тое, як разьвіваюцца кантакты ў сфэры эканомікі. Пры гэтым Пуцін нагадаў, што Беларусь карыстаецца беспрэцэдэнтнымі льготнымі ўмовамі ў гандлі з Расеяй і застаецца адным з самых буйных пастаўшчыкоў шэрагу тавараў, сярод якіх мяса і малако. Таксама Расея прыраўняла беларускіх пастаўшчыкоў з расейскімі пры ажыцьцяўленьні дзяржзакупаў:\n“Беларусь працягвае карыстацца самымі льготнымі ў СНД, ды і ва ўсім сьвеце, без усялякага перабольшваньня, цэнамі на энэрганосьбіты. Гэта тычыцца і газу. Самыя танныя тарыфы і самыя танныя цэны на газ — у Беларусі. І па нафце — паніжанае мыта, якое дае магчымасьць беларускім нафтаперапрацоўчым прадпрыемствам быць загружанымі поўнасьцю і ажыцьцяўляць дастаткова вялікі аб’ём экспарту, які прыносіць значныя прыбыткі ў цьвёрдай валюце ў беларускі бюджэт”.\nУ сваю чаргу Сяргей Сідорскі выказаў намер павялічыць таваразварот з Расеяй у наступныя тры месяцы, паколькі гэты паказьнік за 8 месяцаў 2009-га ўпаў да ўзроўню 2005 года.\nЯскравай праявай крызісу – звальненьне кіраўнікоў буйных прадпрыемстваў\nУ Магілёве разьвітаўся з пасадай дырэктар мэталюргічнага завода Леанід Маркаў. Абласная вэртыкаль неаднойчы крытыкавала кіраўніцтва прадпрыемства за няўменьне прадаваць вырабленае. У жніўні, як заявіў старшыня Магілёўскага аблвыканкаму Пётар Руднік, на складзе быў назапашаны чатырохмесячны запас прадукцыі:\n“Маркаў сёньня не дырэктар Магілёўскага мэталюргічнага завода, бо і мінулым годам не выконваў прагнозных паказьнікаў, і гэтым годам не выконвае”.\nУ лютым намесьнік дырэктара Андрэй Варламаў зьвязваў цяжкасьці на прадпрыемстве з сытуацыяй на зьнешніх рынках, куды пастаўлялася 70% вырабленага. Тады на складзе было 52% незапатрабаванай прадукцыі — стальныя трубы й чыгуннае ліцьцё.\nЭкспэрты не выключаюць, што звальненьне Маркава стане папярэджаньнем для іншых прамыслоўцаў: паводле афіцыйных крыніцаў, аб’ём незапатрабаванай прадукцыі ў рэгіёне вымяраецца сотнямі мільярдаў рублёў.\nУсяго ж на прадпрыемствах Беларусі аб’ём незапатрабаванай прадукцыі складае больш як 6 трыльёнаў рублёў. Найбольш яе на прадпрыемствах машынабудаваньня і мэталяапрацоўкі — больш за 3 мільярды.\nУ час “малочнай вайны” з Расеяй былі звольнены адразу чатыры дырэктары малочных заводаў. Сярод іх — дырэктар Аршанскага малочнага камбінату Уладзімер Грабоўскі. На камбінаце лічаць, што ён стаў закладнікам сыстэмы і выпадковай ахвярай крызісу -- маўляў, уладам трэба было кагосьці паказальна пакараць. На сайце малочнага камбіната нават разьмясьцілі “разьвітальнае слова” да Грабоўскага, пажадаўшы яму новай годнай працы.\nНа камбінаце згадваюць, што былы кіраўнік імкнуўся зрабіць усё магчымае, каб разгрузіць склады. У прыватнасьці, за пару тыдняў да звальненьня распачаўся выпуск прадукцыі пад новымі гандлёвымі маркамі, каб прыцягнуць новых патэнцыйных пакупнікоў. Але ні гэтыя, ні іншыя захады не дапамаглі.\nЗ-за байкоту Расеяй мясной прадукцыі пацярпеў Слонімскі мясакамбінат. Менск абвінаваціў тамтэйшага дырэктара Вячаслава Наруту. Сярод прычынаў звальненьня называлі невыкананьне пляну, а таксама прысутнасьць антыбіётыкаў у прадукцыі. Маўляў, гэта стала адной з прычынаў таго, што расейскія ўлады забаранілі ўвоз мяса ў Расею. Але за дырэктара ўступіўся калектыў прадпрыемства, былі сабраныя подпісы за тое, каб не караць дырэктара. Не атрымала падтрымкі прапанова звольніць дырэктара і на паседжаньні акцыянэраў. Гэта, бадай, адзіны прыклад, калі калектыву ўдалося адстаяць свайго кіраўніка. Вячаслаў Нарута зноў працуе дырэктарам акцыянэрнага таварыства “Слонімскі мясакамбінат”.\nУ Беларусі ў час эканамічнага крызісу замененыя больш як 150 кіраўнікоў розных узроўняў, у тым ліку СПК і перапрацоўчых прадпрыемстваў. У прыватнасьці, толькі ў канцэрне “Беллесбумпрам” сёлета сваіх крэслаў пазбавіліся дырэктары прадпрыемстваў “Рэчыцадрэў”, “Гомельшпалеры”, Добруская папяровая фабрыка “Герой працы”. Да дысцыплінарнай адказнасьці прыцягнуты кіраўнікі МАЗа, Менскага маторнага завода, БелАЗа, “Амкадора”.\nХроніка крызісу: 27 верасьня — 3 кастрычніка


Пра справу Ганчара будуць гаварыць у Найробі\n04 травень 2006, 20:29\nАлесь Дашчынскі, Менск Падчас 114-й асамблеі Міжпарлямэнцкага саюзу ў сталіцы Кеніі Найробі будзе разглядацца справа былога дэпутата Вярхоўнага Савета Віктара Ганчара, які зьнік у верасьні 1999 года.\nНа асамблею Міжпарлямэнцкага саюзу ў Найробі едзе афіцыйная дэлегацыя пад кіраўніцтвам старшыні Савету рэспублікі Генадзя Навіцкага. Падчас мінулай асамблеі ў Жэнэве сябра дэлегацыі дэпутат Анатоль Салаўёў распавёў, што дэпутаты быццам заклапочаныя лёсам Віктара Ганчара і трымаюць гэтую справу на пастаянным кантролі. Гэтыя заявы зьняпраўдзіла жонка зьніклага палітыка Зінаіда Ганчар і накіравала адмысловы ліст старшыні МПС. На яго адказаў генэральны сакратар гэтай структуры Андэрс Джонсан. Ён піша, што ліст Зінаіды Ганчар будзе прадстаўлены ў камітэт правоў чалавека.\nУ лісьце спадар Джонсан запэўніў, што Камітэт і МПС будуць і надалей “дамагацца поўнага незалежнага расьсьледаваньня зьнікненьня Віктара Ганчара і настойваць на неабходнасьці маніторынгу сытуацыі парлямэнтам”. Паводле спадара Джонсана, камітэт працягне супрацоўніцтва з Парлямэнцкай асамблеяй Рады Эўропы. Таксама спадарыня Ганчар будзе праінфармаваная пра вынікі травеньскай сэсіі МПС.\nСтаршыня камісіі ў міжнародных справах Палаты прадстаўнікоў Вадзім Папоў заявіў, што гэтым разам дэпутат Салаёў на Асамблею не паедзе, бо захварэў. Аднак справа Віктара Ганчара будзе разглядацца, і адмысловае паседжаньне заплянавана на 9 траўня. Паводле спадара Папова, у сакратарыят МПС ужо накіравана пісьмовая інфармацыя адносна справы Віктара Ганчара.\n(Папоў: ) “Што тычыцца Ганчара, то сьледзтва не закрыта, яно працягваецца. Таму мы інфармуем, які стан на дадзены момант. Паводле інфармацыі Генпракуратуры, новых абставінаў, акрамя тых, якія вы ведаеце, калі была інфармацыя, што ў Віцебскай вобласьці знайшлі месца пахаваньня, прэса выяжджала, нічога там не знайшлі. Таму, што тычыцца Беларусі, то тут усё, што магчыма, робіцца, Інтэрпол падключаны. Так што па Ганчару справа ў стадыі расьсьледаваньня знаходзіцца. Пакуль канчатковага рашэньня Генпракуратура не прыняла”.\nПраваабаронца Тацяна Равяка задаволеная, што зварот Зінаіды Ганчар не застаўся па-за ўвагай кіраўніцтва МПС:\n(Равяка: ) “Хлусьня з боку беларускага парлямэнту на міжнародным узроўні будзе выяўленая. Сапраўднае становішча рэчаў у тым, што беларускі парлямэнт ня толькі ніякім чынам не ўплывае на ход гэтага расьсьледаваньня, ня робіць дэпутацкіх запытаў, але і проста ігнаруе звароты Зінаіды Ганчар”.


Урочышча — Вікіпедыя\nУрочышча — у фізічнай геаграфіі, адна з марфалагічных частак геаграфічнага ландшафту, спалучаная сістэма фацыяй, аб'яднаных агульнай скіраванасцю фізіка-геаграфічных працэсаў і прымеркаваных да адной мезаформы рэльефу на аднастайным субстраце.\nУ міфалогіі старажытных славянаў — мясціна, звычайна ў пушчанскіх нетрах, звязаная з культам таго ці іншага бажаства, дзе адбываліся нарады, сходы, суды. Часта ўспрымалася як месцазнаходжанне злых духаў. У сучасным разуменні — пустынная адлюдная мясціна.\nУ шырокім сэнсе ўрочышчам з'яўляецца любая частка мясцовасці, якая адрозніваецца ад астатніх участкаў наваколля. Напрыклад, гэта можа быць лясны масіў пасярод поля, балота і г.д., а таксама участак мясцовасці, які з'яўляецца натуральнай мяжой паміж чым-небудзь. Часам урочышчам завуць адасобленыя невялікія населеныя пункты, якія нейкім чынам вылучаюцца з наваколля.\nУзята з "https://be.wikipedia.org/w/index.php?title=Урочышча&oldid=1559224"\nАпошнія змены 10 сакавіка 2013 а 10:03\nАпошняе змяненне старонкі адбылося 10:03, 10 сакавіка 2013.


Скандал на "Еўрабачанні": вынікі шоу ануляваць не будуць\n09:55 19 студзеня 2020\n09:57 20.05.2019 Атрымаць кароткую спасылку\nПрадстаўніка Нідэрландаў Дункана Лоўрэнса, які стаў пераможцам, абвінавацілі ў парушэнні правілаў міжнароднага конкурсу.\nМІНСК, 20 мая - Sputnik. Еўрапейскі вяшчальны саюз (EBU) не будзе ануляваць перамогу прадстаўніка Нідэрландаў Дункана Лоўрэнса на "Еўрабачанні-2019", пра гэта заявілі ў EBU.\nЛоўрэнс быў абвінавачаны ў тым, што кампазіцыя Arcade, з якой ён выступіў на конкурсе, раней ужо была апублікаваная ў 2017 годзе ў сацсетках. У адпаведнасці з правіламі Еўрабачання, песня, што прадстаўляецца на конкурсе, не павінна быць камерцыйна выпушчаная або публічна выканана да 1 верасня года, які папярэднічае конкурсу.\nГэты факт выклікаў вялікі рэзананс і мог стаць прычынай для перагляду вынікаў конкурсу.\nТым не менш, у EBU палічылі, што публікацыя на YouTube, якую ўбачылі ўсяго "некалькі сотняў гледачоў", "не дала яму перавагі", таму яна была дапушчана да конкурсу і аб ануляванні вынікаў гаворка не ідзе, пра гэта паведамляе ТАСС са спасылкай на прадстаўніка EBU Дэвіда Гудмана.\nЯк заявіў прадзюсар Лоўрэнса Воутер Хардзі, праца над песняй Arcade вялася на працягу двух гадоў. За гэты час была створана немалая колькасць аранжыровак, "ад розных тэмпаў да зусім іншага ключу".\nНагадаем, што фінал песеннага конкурсу "Еўрабачанне", у якім прынялі ўдзел 26 краін, прайшоў у Тэль-Авіве 18 мая. Першае месца атрымаў выканаўца з Нідэрландаў Дункан Лоўрэнс, набраўшы 492 балы, другое - Mahmood з Італіі (465 балаў). На трэцім месцы апынуўся прадстаўнік Расіі Сяргей Лазараў з 369 баламі.\nБеларуская ўдзельніца Зена заняла ў фінале перадапошняе, 25-е месца.\nНа святочным стале на Вадохрышча абавязкова павінна быць традыцыйная куцця, а разгавецца можна толькі пасля з'яўлення на небе першай зоркі.\n08:58Сёння праваслаўныя вернікі адзначаюць Вадохрышча


PokerStars мае найбольшую колькасць гульцоў і самых прэстыжных у онлайн покер у свеце платформа. PokerStars з'яўляецца пакой, дзе асноўныя пункты турнірах у гадзіны пік можа быць ўвайшлі адначасова з 200000 чалавек.\nАкрамя таго, PokerStars покер тэхаскі Холдэн служба прапануе шырокі выбар гульняў на кожным узроўні ставак і вялікіх турнірах з высокімі прызавымі фондамі. Штотыднёвы вядомых падзея вялікі онлайн турнір з гарантаваным прызавым фондам у адзін мільён долараў. Прамы бай-ін на Sunday Million больш чым дзвесце даляраў. Тым не менш, вы таксама можаце прэтэндаваць многія недарагія кваліфікацыі адзін долар.\nКожны дзень, толькі на кэш-гульнях спаборнічаюць дзясяткі тысяч гульцоў. Колькасць гульцоў нашмат больш турнір. Нават фрироллы ў стане сабраць некалькі тысяч гульцоў! PokerStars мае ліцэнзію ЕС для ажыццяўлення іх дзейнасці, выдадзеныя латарэй і азартных гульняў на Мальце.\nКалі вы зацікаўлены ў проста гуляць гульнявыя грошы, гэта было PokerStars прапануе найбольш цікавыя і найбольш шырокі спектр вакол інтэрнэту. Велізарны выбар гульняў, турніраў і відаў гульняў, прапанаваных на розных узроўнях складанасці.\nКалі, аднак, вы хочаце, каб канкураваць у турнірах або гульнях на грошы на рэальныя грошы, то вам трэба выкарыстоўваць вельмі цікавы выбар дамы для ўкладчыкаў.\nПачынаючы прапанова: Бясплатная $ 20 на гульню, сотні фрироллы - кожны з гарантаваным фондам $ 1000. Штодня на працягу 31 дзён вы зможаце гуляць у спецыяльных фрироллах 4 дзень. 100% бонус на першы дэпазіт.\nДля таго каб скарыстацца вышэй прапановы, зарэгістраваць новы рахунак гульца і зрабіць свой першы дэпазіт не менш як $ 20. Робячы дэпазіт, увядзіце код бонуса: FREE20.\nДля аплаты Вы маеце права як бонус 100% першы дэпазіт, да агульную суму $ 600, або дэпазіт, напрыклад, $ 300 і атрымаць другі 300, але, каб вызваліць, неабходна набіраць ачкі. На працягу першых 90 дзён пасля адкрыцця рахунку вы можаце зрабіць рэкламныя плацяжы па 3 (усе залічваецца ў агульную суму бонуса). Кожны сабраў 170 ачкоў VPP $ 10 грашовы бонус на ваш рахунак. Вы атрымліваеце ачкі за кожную руку, і кожны рэальныя грошы турніру. У вас ёсць шэсць месяцаў з моманту кожнай выплаце поўнага вызвалення бонуса, верагодна, самы доўгі перыяд часу, таму што іншыя платформы як шмат часу, каб ачысціць бонус не даюць. Праграмнае забеспячэнне PokerStars даступна для PC, Mac Os і таблеткі і смартфон абсталяваны сістэмамі Android і IOS.


Ушануем Сэрца Езуса разам з «Ave Maria»: - Часопіс «Ave Maria»\nпа старонках шостага нумара часопіса\nКанец вясны і месяц чэрвень, прысвечаны Найсвяцейшаму Сэрцу Езуса, выдаліся багатымі на падзеі і святочныя даты ў Касцёле. Таму і на старонках чэрвеньскага нумара часопіса «Ave Maria» перад чытачамі ажывае нядаўняе асвячэнне першага ў Беларусі касцёла імя св. Яна Паўла ІІ, паўстаюць выбітныя (і любімыя многімі вернікамі) асобы святароў, якія ў гэтым месяцы святкуюць юбілеі свайго святарскага шляху. Сярод іх — айцец Павел Леліто з Мядзеля, айцец Анатоль Ярошка са Слоніма, кс. Рышард Пежхала з Дзяржынска, кс. Андрэй Яркавец з Бабруйска. Несумненна, усе гэтыя святары блізкія Найсвяцейшаму Сэрцу Езуса, у месяц якога прынялі на сябе нялёгкі абавязак служэння Богу.\nПаколькі нядаўна ў многіх парафіях дзеці ўпершыню прынялі ў свае сэрцы Пана Езуса, карысным і актуальным для маленькіх вернікаў і іх бацькоў будзе чарговы артыкул кс. Андрэя Рылкі «Як правільна захоўваць эўхарыстычны пост перад св. Імшою?». Святар не проста звяртаецца да гісторыі гэтага пытання і прыводзіць канкрэтныя прадпісанні Кодэкса Кананічнага Права, але і дае парады па канкрэтных сітуацыях, якія вернікам могуць здавацца спрэчнымі ці сумніўнымі.\nУ рубрыцы «Старонка псіхолага» сястра Паўла Бобер MSF працягвае гутарку пра ўменне чалавека прымаць будзённасць. «Як прабачыць сваё ўласнае жыццё, не становячыся ў пазіцыю „вечнай ахвяры“ абставінаў, іншых людзей, грамадства?» — такую праблему аўтарка ставіць на пачатку сваіх разважанняў і дае паэтапныя парады яе вырашэння.\nРазмова з чалавекам, якому давялося прайсці праз пэўныя выпрабаванні, амаль заўсёды ўзрушвае патаемныя куточкі душы, а часта — дае натхненне і сілы. Спадзяёмся, такою размоваю стане для нашых чытачоў інтэрв’ю Францішка Дубраўскага з урачом-тэрапеўтам Аленай Гулевіч пад назваю «Сталасць веры», а таксама гутарка Людмілы Бурлевіч з мастаком і музыкантам гуртоў «Рэха» і «Гаротніца» Андрусём Такіндагам («Каб весці дыялог з Творцам»).\nНапрыканцы часопіса чытачоў чакаюць новыя «Малітвы да Найсвяцейшага Сэрца Пана Езуса», у тым ліку складзеныя папам Бэнэдыктам XV і св. Тамашам Аквінскім.


Культура — Старонка 4 з 4 — Беларускі гістарычны партал\nГалоўная » Культура » Page 4\nАрхітэктура, Мастацтва, Адукацыя, Навука\nАж да 18 стагоддзя галоўным зімовым святам у беларусаў былі Каляды. Выраз жа “Новы год” не ўжываўся беларусамі аж да эпохі Асветы, гэта значыць, да другой паловы 18 стагоддзя. Хоць самі гэтае свята ў сучасным яго разуменні тады ўжо сустракалі, аднак звалі яго Сільвестрам – у гонар Дня святога Сільвестра, […]\nCемантыка скарынаўскіх сімвалаў і энакаў тэма выключна важная і мала распрацаваная. Паходжанне першага сімвала «Сонца і месяц» — аўтарскай манаграмы і выдавецкай маркі Скарыны — дастаткова падрабяэна вывучана і асобна спыняцца на ім няма неабходнасці. Звернем увагу на другі і трэці знакі: і . Гэтыя сімвалы не маюць канкрэтнай наэвы. Пры […]\nФармаванне беларускай мовы найчасцей звязваюць з часамі Вялікага Княства Літоўскага. Прыхільнікі тэорыі «старажытнарускага адзінства» лічаць, што перад тым усходнеславянскія народы гаварылі на адной мове. Але ёсць факты, якія абвяргаюць гэтую тэорыю. У прыватнасці, гэта мова насельнікаў Берасцейшчыны й Піншчыны. Мяжа беларускай і ўкраінскай мовы не супадае ні з якімі дзяржаўнымі […]\nЗмрочныя часы насталі пасля паўстання 1863 г. для культуры Беларусі. Здавалася, што поўная русіфікацыя краю адбудзецца ўжо да канца XIX стагоддзя. Адмена прыгону падштурхнула палітычныя і нацыятворчыя працэсы. Аднак на вызваленне ад паўпрыгонніцкіх путаў і нявольніцкай псіхалогіі былі патрачаныя дзесяцігоддзі. Нечаканыя вынікі русіфікацыі Культурная прастора Беларусі ў эпоху “мураўёўшчыны” істотна змянілася. Афіцыйная […]\nГімны нацыі, дзяржавы, краіны пішуцца, як вядома, не па заказе, а самой гісторыяй. Прытым сам факт з’яўлення гімна можа быць выпадковай падзеяй, неадпаведным вершам і мелодыяй, але, трапіўшы ў гістарычны кантэкст народа, твор становіцца яго гімнам. Вядома, напрыклад, гісторыя французскай салдацкай песні “Марсельеза”, што стала гімнам Францыі, ці мазуркі “Ешчэ […]


Сакрэт даўгалецця раскрыты: навукоўцы назвалі галоўныя фактары - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 6 снежня 2019, Пятніца, 19:34\nСакрэт даўгалецця раскрыты: навукоўцы назвалі галоўныя фактары\nІснуе цэлы шэраг фактараў, якія ўплываюць на магчымасць дажыць да глыбокай старасці.\nНавукоўцы высветлілі, што генетыка займае далёка не першае месца сярод фактараў, якія ўплываюць на даўгалецце. Даследаванні паказалі, што гены могуць паказаць на магчымасць дасягнення даўгалецця чалавекам толькі ў 10% выпадкаў. У астатнім жа існуе цэлы шэраг фактараў, якія ўплываюць на магчымасць дажыць да глыбокай старасці, піша lenta.ua.\nСпецыялісты заявілі, што шмат у чым на працягласць жыцця чалавека ўплывае ягонае харчаванне. Людзі з высокім узроўнем даходу могуць дазволіць сабе набыццё якасных прадуктаў і аплату якасных медыцынскіх паслуг. Таму сярод багатых нярэдка сустракаюцца доўгажыхары.\nАдным з важных фактараў прызнаная актыўнасць: разумовая і фізічная. Пры сярэдніх фізічных нагрузках умацоўваецца імунітэт, а таксама запавольваюцца працэсы старэння ў арганізме. Разумовая дзейнасць спрыяе паляпшэнню кагнітыўных функцый мозгу і трымае яго ў тонусе.\nЦікавым фактам з'яўляецца тое, што паводле даследавання, працягласць жыцця павялічваецца пры наяўнасці каханага чалавека. Сямейныя людзі жывуць даўжэй, чым адзінокія праз тое, што яны радзей адчуваюць стрэс.\nНавукоўцы дадалі, што аптымісты жывуць даўжэй за песімістаў, бо першыя радзей сутыкаюцца з дэпрэсіяй, якая можа стаць прычынай пагаршэння хранічных хвароб.\n19:07 Экс-дэпутат Дзярждумы: Пуцін павінен стаць выгнанцам на Захадзе\n1.12 Звесткі аб праблемах са здароўем Лукашэнкі засакрэцілі 57,367\n30.11 Лукашэнка патрапіў як лісіца ў саладуху 53,695\n30.11 Відэафакт: Хамскія паводзіны расейскіх спартовак на цырымоніі ўзнагароджання 49,740\n5.12 Лукашэнка замяніў Качанаву на генерала КДБ 46,197\n1.12 «Дзёрзкая кампанія выбіла Лукашэнку з каляіны» 44,555\n2.12 «Зачем было государству продавать такое прибыльное предприятие?» 43,196\n2.12 Лекарка: Беларускім чыноўнікам можа прыляцець непрыемны адказ ад медыцыны 37,728


Вячаслаў Ракіцкі: Гімн страчанай Літве (крытыка на спектакль “Пан Тадэвуш”) – КУЛЬТУРА, НАЦЫЯ\nГалоўная старонка › Гісторыя › Вячаслаў Ракіцкі: Гімн страчанай Літве (крытыка на спектакль “Пан Тадэвуш”)\n“Радыё Свабода”, 17 студзеня 2014 г.\nЧакаў сцэнічнага ўвасабленьня вялікай паэмы Адама Міцкевіча, зьмест і паэтыка якой нашы (беларускія або ліцьвінскія), найперш ад Тэатру імя Янкі Купалы. Менавіта ён мае багатую традыцыю эпічнага асэнсаваньня гістарычнага лёсу нацыі і мае майстроў, якія і з гледзішча прафэсіі, і паводле сваіх грамадзянскіх усьведамленьняў, могуць падняцца да сучаснага разуменьня высокай паэзіі і глыбокага драматызму Міцкевіча.Да беларускага Міцкевіча трэба было дасьпець і тэатру, і грамадзтву, усім разам пераадолець перадусім сваё несвабоднае мысьленьне і навязаныя стэрэатыпы. Прафэсійны беларускі тэатар увесь час працаваў у несвабодзе. Ён быў адносна свабодным хіба што два-тры гады на пачатку 1990-х, у якія і зьявіліся выбітныя «Тутэйшыя» Мікалая Пінігіна і «Знак бяды» Валерыя Масьлюка. Тады часу на прарыў да Міцкевіча не хапіла. Але назапашваньне гістарычных ведаў і іх асэнсаваньне адбывалася. Раней ці пазьней яно павінна было выбухнуць, у тым ліку і сцэнічнымі творам. Нацыянальны тэатар нават у несвабоднай краіне ня можа бясконца маўчаць. Інакш ён замаўчыць назаўсёды. І ён сказаў праўду. Уварваўся ў дыскусіі людзей свабодных. І атрымаў ад цемрашалаў удар у адказ.\nСцэнаграфія Зіновія Марголіна агаломшвае. Грандыёзная белая арка, якая наяжджае і ад’яжджае, раскрываючы і зачыняючы месцы дзеяньня. На ёй і ў яе праёме ўзьнікаюць фота і кінапраекцыі. Яна ўяўляе сабой то віленскую Вострую браму, то парыскую Трыюмфальную арку, то замкавы фасад. Яна нясе вобраз вялікай і магутнай дзяржавы, яе выбітнай культуры. У фінале ж спэктакля арка пачне рушыцца, гарэць. І запомніцца нам, як руіна колішняй велічы. Пэсымістычна? Напэўна. Але ж гэта праўда пра нашу страту і нашы кволыя надзеі.\nМантаж сцэн адбываецца праз зацямненьні і праз наезды і ад’езды той самай аркі, праекцыямі на яе батальных сцэнаў (у тым ліку, са знакамітага фільма Анджэя Вайды) ці вясковых ідылічных малюнкаў. Але мне падаецца, што тым самым рэжысэр знаходзіць выйсьце з хібаў інсцэніроўкі. Тое, што магло быць сыграным на сцэне, або прадэклямаваным акторамі, пераўтвараецца ў ілюстрацыю, якая па ходу спэктакля становіцца надакучлівай і навязьлівай. Аўтар інсцэніроўкі Сяргей Кавалёў добра зьбіў падзеі у гісторыю, але яны не зацэмэнтаваліся ў сюжэт, бо паміж імі не пакінутае паветра для таго самага цэмэнту. А цэмэнтам магло стаць Міцкевічава слова, яго паэзія, якая прагучала б больш эфэктна, чым малюнкі.\n‹ Васіль Аўраменка: Беларуская рэвалюцыя і «літвінская контррэфармацыя»\n50 фактаў за бел-чырвона-белы сцяг ›\nCategories: Гісторыя, Зьнешнія адносіны, Культура, Нацыя, Тэатр


Канвертаваць Кувэйцкі дынар (KWD) і DogeCoins (XDG) : Калькулятар абменнага курсу\nКувэйцкі дынар (KWD) і DogeCoin (XDG) Курс валют пераўтварэнні калькулятар\nГэта Кувэйцкі дынар і DogeCoin пераўтваральнік да цяперашняга часу з абменнымі курсамі з 18 верасень 2020.\nКалі ласка, увядзіце суму, якую ў полі злева ад Кувэйцкі дынар. Выкарыстоўвайце "абмен валют", каб зрабіць DogeCoin валюты па змаўчанні. Націсніце на DogeCoins або Кувэйцкі дынар канвертаваць паміж гэтай валютай і ўсімі іншымі валютамі.\nКувэйцкі дынар гэта валюта, у Кувейт (KW, KWT). The DogeCoin гэта валюта, у ні ў адной краіне. Кувэйцкі дынар таксама вядомы як Новы Кувэйцкі дынар. Сімвал KWD можа быць запісаная KD. Сімвал XDG можа быць запісаная XDG. Кувэйцкі дынар дзеліцца на 1000 fils. Абменнага курсу Кувэйцкі дынар Апошняе абнаўленне 16 верасень 2020 ад Міжнародны валютны фонд. Абменнага курсу the DogeCoin Апошняе абнаўленне 18 верасень 2020 ад coinmarketcap.com. KWD каэфіцыент мае 6 ўважаецца лічбаў. XDG каэфіцыент мае 12 ўважаецца лічбаў.


Лін Шайе: Майстар-клас па акцёрскім майстэрстве ад хроснай маці жаху - iHorror\nГалоўная Навіны забаў жахаў Лін Шайе: Майстар-клас па акцёрскім майстэрстве ад хроснай маці жаху\nЛін Шайе: Майстар-клас па акцёрскім майстэрстве ад хроснай маці жаху\nby Уэйлон Іарданія Кастрычнік 11, 2017\nнапісана Уэйлон Іарданія Кастрычнік 11, 2017\nАматары жахаў радуюцца! Сёння дзень нараджэння міс Лін Шэй! Гэта павінна быць нацыянальным святам, ці што, так?\nЁй дастаткова маладая, каб выбіць яе задніцай, і дастаткова старая, каб ад яе ўцячы, і шмат у чым гэта залаты стандарт у акцёрскай гульні. Адначасова захапляльная вядучая лэдзі і актрыса, якая можа знікнуць у любой ролі, не дзіўна, што Шэй была абвешчана хроснай маці жудасці Wizard World Comic Con у Філадэльфіі яшчэ ў 2015 годзе.\nНешматлікія назвы былі больш заслужанымі, і ў яе дзень нараджэння ідэальны час прайсці шлях па памяці праз ролі, якія яна ўвасобіла ў жыццё, якія стварылі гэтую рэпутацыю.\nБез лішніх слоў, давайце вернемся ў 1984 год!\nВыкладчык англійскай мовы ў Кашмар на вуліцы Вязаў\nТрэба шмат, каб вылучыцца ў фільме, дзе мужчына, пакрыты шнарамі апёкаў, цкуе і забівае падлеткаў у сваіх кашмарах. І ўсё ж, па яе прызнанні, ёсць людзі, якія па-ранейшаму звяртаюцца да міс Шэй па ролі ў фільме Уэса Крэйвена Кашмар на вуліцы Вязаў.\nГэта даволі фенаменальны подзвіг, калі ўлічыць, што яна знаходзіцца на экране каля двух хвілін. Тым не менш, гэтыя дзве хвіліны шмат даведаліся пра характар гэтага настаўніка. Яна прадэманстравала больш клапатлівага стаўлення гэтай рукі да пляча Нэнсі, чым любы бацька дзяўчынкі ў астатняй частцы фільма. Зірніце і паглядзіце!\nСалі ў Зубастики і Пачвары 2\nЯшчэ адна невялікая (іш) роля, хаця частка была пашырана ў другім фільме, Салі была смешнай, абаяльнай і мела праблемы з адрозненнем рэчаіснасці ад фантастыкі, калі справа тычылася таблоідаў. Яе рудыя валасы і чырванеючыя вусны толькі дадалі ёй незабыўнага вобразу ў гэтай галоўнай асаблівасці істоты 80-х. Праца Шэй, як Салі, даказала, што можа працаваць над сцэнай знутры і звонку, цягнуць альбо абменьвацца фокусам у залежнасці ад таго, што трэба.\nЛора Харынгтан у Тупік\nГэтыя невялікія ролі прыводзяць да большых роляў, бо людзі пачалі заўважаць сапраўдны талент Ліна Шае. Яна скрала шоў у Ёсць нешта пра Мэры і Шворан, і неўзабаве яна апынулася ў галоўнай ролі ў жанры жаха Батыста Андрэа і Фарсіса Канепы ў 2003 годзе. Тупік. Яна сыграла Лору Харынган, маці, якая спрабавала правесці сям'ю разам у адпачынку. Глядзець, як Шэй выбіўся з-пад кантролю ад клапатлівай маці да маніякальнай жанчыны ў разгар паломкі, было слаўна. Не думаю, што калі-небудзь выбяру з галавы вобраз, як яна есць увесь гэты пірог рукамі!\nКалі вы ніколі гэтага не бачылі, дадайце яго ў спіс фільмаў, якія абавязкова трэба паглядзець. Бліскучы ансамбль, у які таксама ўваходзіць Рэй Уайз, - улюбёны адпачынак у маім доме, і ён павінен быць і ў вашым. Зірніце на трэйлер ніжэй, каб прагледзець бліскучы выступ Шае.\nБабуля Бун у 2001 маньякі і 2001 Маньякі: Поле крыкаў\nНезалежна ад таго, кліча яна сур'ёзна сапсаваны квадратны танец альбо нагадвае людзям пра свае манеры за абедзенным сталом, Грэні Бун не трэба было б сапсаваць. Шэй з захапленнем падышоў да гэтага фільма, рымейку брыгада Хьюіса Льюіса з Робертам Энглундам у галоўнай ролі, і з радасцю прыняў на сябе бойню. Яна цалкам аддаецца гэтаму. Гэта не было нечаканасцю, калі яна вярнулася па працяг. Без яе проста не было б так ...\nЭліз Рэнье ў Падступныя раздзелы 1-4 і далей!\nДобра, так што, магчыма, "і далей" - гэта зусім жаданае, але вам давядзецца дараваць мяне, таму што я ніколі не хачу, каб гэтая серыя скончылася. Міс Шэй была настолькі пераканаўчай у ролі псіхічнай медыумы Эліз Рэнье, што неўзабаве выявіла, што франшыза ствараецца вакол гэтай ролі, хаця яна нібыта і памерла ў першым фільме. Рашэнне? Пачніце рухацца назад у часе, каб паказаць нам, хто была Эліз і як яна стала лэдзі, якую мы сустрэлі ў гэтым фільме. У руках Шайе Эліз стала спагадлівай, магутнай жанчынай, якая магла быць па-сапраўднаму ўразлівай і жорсткай як пазногці, здавалася б адначасова. І ніхто, і я маю на ўвазе ніхто, не выклікае жаху так, як Лін у гэтых фільмах. Калі яе дыханне і голас дрыжаць, я адразу пачынаю напружвацца нават пасля некалькіх праглядаў.\nПаліна Зандэр у в Планшетка для спірытычных сеансаў\nБыло злосна, Планшетка для спірытычных сеансаў сканцэнтраваны на групе падлеткаў, якія пераследуюць духі пасля гульні з праклятай дошкай Уіджы. Пакуль яны шукаюць адказы, гераіня выследуе былога жыхара дома, дзе была знойдзена дошка, але Паўліна не зусім такая, якой здаецца. Шэй быў цудоўны ў ролі, якая магла лёгка стаць карыкатурай. Яна прагназавала абсалютную шчырасць, нават у сваёй падласці. Не верыце мне? Паглядзі.\n.Тэрэза ў Джэк ідзе дадому\nКалі да гэтага часу хто-небудзь сумняваўся, што Шайе была сур'ёзнай актрысай з сур'ёзнымі навыкамі, ім варта сесці і паглядзець Джэк ідзе дадому. Калі Джэк вяртаецца дадому пасля аварыі, у выніку якой загінуў бацька і сур'ёзна параніў маці, ён сутыкаецца з праблемамі, якія, як ён думаў, даўно пакінуў. Шэй грае маці Джэка ў цудоўным спектаклі, які ў імгненне вока ператвараецца з выхавальнага ў абразлівы і вяртаецца назад. Карацей, яна бліскучая. Кожнае дзеянне і рэакцыя выдатна размешчаны і своечасова.\nЭлі ў Крэпак\nШто я магу сказаць пра Лін Шае Крэпак? У фільме хтосьці крадзе пакоі, дзе адбыліся забойствы. Маладая жанчына па імені Джулія адпраўляецца шукаць, хто можа прымаць пакоі і для чаго яны могуць іх выкарыстоўваць, і ў ходзе расследавання яна сустракае Элі. Здаецца, Элі ўтрымлівае адказы на ўсе пытанні Джуліі, але адмовіцца ад гэтых сакрэтаў не так проста, як хацелася б. Шэй дае яшчэ адзін шматслаёвы спектакль, які праводзіць тонкую грань паміж разважлівасцю і вар'яцтвам, і яна робіць гэта так добра! Фільм выклікае жах, і выступленне Шэйе ўзмацняе кожны момант. Калі вы гэтага не бачылі, то павінны!\nНу, вось яны. Толькі некалькі роляў, якія даказалі, што Лін Шайе была легендай, якую яна абвясціла. Яна дасканалая актрыса, незалежна ад жанру (той, хто калі-небудзь бачыў Седона or Detroit Rock City ведае, што я маю на ўвазе), але яна заўсёды будзе нашай хроснай маці.\nВыбранае: Рычард Пэры / New York Times\n2001 маньякіКашмар на вуліцы ВязаўКрэпакЗубастикиПачвары 2тупікПадступныДжэк ідзе дадомуЛін ШэйУэйлон Іарданія\n8-бітныя цацкі "Дзіўныя рэчы" ад Funko накіраваліся да мэты ў лістападзе\nТаронта пасля Dark Film Fest: 5 лепшых фільмаў, якіх мы не чакаем паглядзець


20 красавік 2015, 12:57 абноўлена 20 красавік 2015, 13:52\nМіжнароднае рэйтынгавае агенцтва Moody’s зьнізіла сувэрэнны рэйтынг эмітэнта і рэйтынг незабясьпечанага доўгу Беларусі да «Caa1» з «B3». У прэсавым рэлізе агенцтва прагноз абазначаны як «нэгатыўны», перадае «Інтэрфакс».\nАкрамя таго, агенцтва пагоршыла столю рэйтынгу валютнага доўгу Беларусі да «Caa1/NP» з «B3/NP», а столю рэйтынгаў абавязацельстваў і дэпазытаў у нацыянальнай валюце да «B3» з «B1» и столю рэйтынгу дэпазытаў у замежнай валюце да «Caa2/NP» з «Caa1/NP».\n«Нэгатыўны прагноз адлюстроўвае меркаваньне Moody’s, што пазыцыя Беларусі па зьнешніх плацяжах, верагодна, працягне пагаршацца. А гэта ў сваю чаргу можа істотна паслабіць здольнасьць краіны абслугоўваць свае даўгавыя абавязацельствы ў замежнай валюце пасьля 2015 году», — гаворыцца ў прэсавым рэлізе Moody’s.\nВыплаты Беларусі па валютных абавязацельствах сёлета складюць каля 4 мільярдаў даляраў, у 2016 годзе — 3,1 мільярда даляраў, у 2017 — 2,8 мільярда даляраў, у 2018 — 3 мільярды даляраў.\nТаксама Moody’s адзначае пагаршэньне пэрспэктываў атрыманьня Беларусьсю зьнешняй фінансавай дапамогі.\nПерагляд рэйтынгаў Беларусі Moody’s пачала 23 лютага 2015 году.\nБарыс Жаліба: Калі ня знойдзем пару мільярдаў даляраў, то можам наагул збанкрутаваць\nУ гэтых рэйтынгаў ёсьць агульная градацыя, пачынаючы ад «А», «В» і гэтак далей паводле альфабэту. І чым далей літара ад пачатку, тым горшыя справы, — тлумачыць у камэнтары для Свабоды доктар эканамічных навук, прафэсар Барыс Жаліба:\n«Нядаўна гэтыя рэйтынгі зьнізілі і для Расеі. Для яе гэта яшчэ больш балюча, паколькі яна значна болей за нас завязаная на ўсясьветныя фінансы.\nАле і для Беларусі такі прагноз нічога добрага не нясе. Рэйтынгавыя агенцтвы робяць комплексны аналіз. Яны глядзяць на наш золатавалютны рэзэрв, на тое, што да сёньняшняга дня мы не правялі рэфінансваньня замежных пазыкаў. Нібыта з Расеяй ідуць перамовы пра рэфінансваньне, то бок узяць новыя пазыкі, каб заплаціць за старыя, ці пра рэструктурызацыю, то бок адсунуць тэрміны вяртаньня пазыкаў. Усё гэта ў сукупнасьці і падвяло міжнароднае агенцтва да зьніжэньня рэйтынгаў Беларусі.\nКанечне, гэта сыгнал для замежных інвэстараў, што Беларусь сёньня непрывабная краіна для ўкладаньня сродкаў. І гэта ж сыгнал для традыцыйных нашых крэдытораў — Расеі, Кітаю, што наша фінансавая сытуацыя пагаршаецца.\nКалі мы ня знойдзем пару мільярдаў даляраў, то мы можам наагул збанкрутаваць і аб’явіць дэфолт».


Падрыхтоўка дэмакратычных сілаў да “Маршу Свабоды –2” выклікала і хвалю актыўнасьці ў Аршанскіх сілавых структурах. Цяпер, аб”ектам іхнае ўвагі стала мясцовая суполка Задзіночаньня беларускіх студэнтаў. На пачатку сакавіка 20-ці гадовы навучэнец пэдагагічнага каледжу Янка Карантыш быў выкліканы ў кабінэт намесьніцы дырэктара Натальлі Грыгаровіч…\nЯк, напрыклад, сябры суполкі Задзіночаньне беларускіх студэнтаў, зь якімі шмат кантактуе Янка Карантыш. Супрацоўнік КДБ усяляк перасьцерагаў хлопца, што яго, з прычыны наіўнасьці, уцягваюць у “брудныя справы”. Мацюхін раіў Янку ніколі не ўдзельнічаць у “Маршах Свабоды”, а таксама не разьвешваць бел-чырвона-белых сьцягоў. Як некаторыя, каму няма чаго рабіць.\nСтаршыня аршанскай студэнцкай суполкі Ільля Заранок пракамэнтараваў падзеі наступным чынам: “Аршанскі КДБ не задаволены тым, што адбываецца ў моладзевым асяродку. Раней грамадзкі спакой парушалі хіба толькі юныя крымінальнікі. А сёньня паўсталі новыя дэмакратычныя сілы. І, нягледзячы на тое, што ў Воршы няма ніводнай вышэйшай навучальнай установы, апроч камэрцыйных, суполка ЗБС, якая складаецца з навучэнцаў вучэльняў і тэхнікумаў, дзейнічае даволі актыўна. Ладзяцца імпрэзы, выдаецца газэта “Залік”, а таксама мясцовая моладзь падтрымоўвае любыя дэмакратычныя ініцыятывы”.\nСтудэнцкі рух у Воршы настолькі прыцягальны, што зусім нядаўна да сяброў Задзіночаньня беларускіх студэнтаў далучыліся актывісты БПСМ з мэханіка-тэхналягічнага тэхнікуму. Сам старшыня тэхнікумаўскай суполкі БПСМ заявіў, што ня хоча быць разам з кар”ерыстамі, якія толькі мараць пра дэпутацтва, а выбірае маладую вольную Беларусь.


В.Вячорка: “Рэзка ўзмацнілася рэпрэсіўная сытуацыя, створаная дзеля нагнятаньня страху”\n15 ліпень 2004, 17:23\nАлесь Дашчынскі, Менск Лідэры пяці ўплывовых палітычных партый – АГП, партыі БНФ, БСДГ, ПКБ і Партыі працы – заявілі на прэсавай канфэрэнцыі ў Менску, што выканаўчая ўлада абрала самы жорсткі, антыдэмакратычны й непразрысты варыянт правядзеньня парлямэнцкіх выбараў. Ужо сёньня можна цьвердзіць, што апанэнты рэжыму ў часе кампаніі будуць весьці перадвыбарную барацьбу ў няроўных умовах, пад моцным адміністратыўным і маральным ціскам.\nВыбарчая кампанія фактычна супала з кампаніяй ўзмацненьня ціску на палітычныя партыі з боку беларускіх уладаў. Міністар юстыцыі Віктар Галаванаў тэрмінова патрабуе зарэгістраваць народную кааліцыю ”5 плюс”. У адваротным выпадку, паводле Мінюсту, да партыяў будуць ужыты захады пакараньня як да парушальнікаў заканадаўства. Прычым, чыноўнікі спасылаюцца на нейкія публікацыі ў СМІ й у сеціве Інтэрнэт. Старшыня партыі БНФ Вінцук Вячорка падкрэсьліў:\n(Вячорка: )”Менавіта рост папулярнасьці альтэрнатывы, якую мы прапаноўваем нашаму грамадзтву, і выклікаў цяперашнюю агрэсіўную рэакцыю з боку Міністэрства юстыцыі, і мы ня маем найменшай ілюзіі наконт таго, што за Міністэрствам юстыцыі стаяць Лукашэнка й ягоная адміністрацыя. Мінюст – толькі інструмэнт”.\nЯк юрыдычныя асобы партыі не прымалі рашэньняў пра ўтварэньне кааліцыяў. Тым больш, што слова “кааліцыя” наагул не прапісана ні ў водным з заканадаўчых актаў ці праўных дакумэнтаў, якія дзейнічаюць у краіне. Працягвае Вінцук Вячорка.\n(Вячорка: )” Іншая справа, што сябры нашых партыяў падзяляюць палажэньні плятформы “Пяць крокаў да лепшага жыцьця”, падзяляюць супольныя каштоўнасьці, дэмакратыю, правы чалавека, насьпеласьць пераадоленьня ганебнай міжнароднай ізаляцыі нашай краіны. Менавіта за тое, што сябры нашых партыяў трымаюцца гэтых каштоўнасьцяў, аспрэчыць якіх ня можа й сам рэжым, нам рыхтуюць наступнае папярэджаньне й фактычна маюць намер зьліквідаваць нашыя палітычныя партыі”.\nПрадстаўнікі грамадзянскай ініцыятывы “5 плюс” ужо даслалі свае тлумачэньні Міністэрству юстыцыі й цягам двух месяцаў дамагаюцца сустрэчы зь міністрам Галаванавым, які “распачаў” стварэньне “кааліцыі “5 плюс”. Што да прапанаванай міністрам рэгістрацыі, то, як цьвердзіць старшыня ПКБ Сяргей Калякін…\n(Калякін: ) ”Як можна зарэгістраваць ідэю – я не ўяўляю. Гэтага не ўяўляе й Міністэрства юстыцыі. Яшчэ раз паўтараю: няма чаго рэгістраваць. Гэта тое самае, што рэгістраваць нейкую ідэю, якая нараджаецца ў галовах людзей. Так мы дойдзем да абсурду”.\nПаводле Калякіна, нельга зразумець, чаго дамагаюцца чыноўнікі Мінюсту: магчыма, яны заблыталіся… Бо ж адпачатку гаворка вялася пра плятформу “Пяць крокаў да лепшага жыцьця”.\n(Калякін: ) ”Сэнс ад пачатку палягаў у пяці кроках: з гэтага складаецца “пяць” і ў гэтым палягае “плюс”.\nСтаршыня БСДГ Станіслаў Шушкевіч выступіў з парадай міністру Галаванаву:\n(Шушкевіч: ) “Кааліцыі” не існуе ў беларускім заканадаўстве. Таму я думаю, што спадару Галаванаву трэба пачытаць беларускія законы”.\nШто да пачатку выбарчай кампаніі, то ад імя кіраўнікоў пяці дэмакратычных партыяў старшыня партыі БНФ Вінцук Вячорка заявіў на прэс-канфэрэнцыі:\n(Вячорка: )”Нашы партыі даўно рыхтуюцца да гэтых выбараў, працуючы над выбарчымі плятформамі й пасланьнем да беларускага народу, рыхтуючы сваіх кандыдатаў і разглядаючы гэтыя выбары як прапанаваньне беларускаму народу альтэрнатывы, каштоўнаснай, сыстэмнай і пэрсанальнай цяперашняму рэжыму й той лініі, якую ён цягам 10 гадоў праводзіць. Мы канстатуем, што выбары аб’яўлены ў сытуацыі, калі ніводная з чатырох вядомых умоваў АБСЭ, ухваленых афіцыйным Менскам на Стамбульскім саміце, ня толькі ня выканана, але па кожнай з чатырох умоваў можна канстатаваць “адкат”. За апошнія месяцы рэзка ўзмацніліся рэпрэсіі дзеля нагнятаньня страху. Падпадаюць пад мэтанакіраваны перасьлед тыя людзі, якія, зь меркаваньня ўлады, могуць быць больш пэрспэктыўнымі кандыдатамі пад час будучых выбараў”.


02 студзень 2016, 12:41\nМіхась і Надзея - гомельскія бяздомныя\nНавагоднія ялінкі, агні, музыка, сьвяточны стол, госьці, падарункі — усё гэта ў звычайнага чалавека непарыўна зьвязана з сустрэчай і сьвяткаваньнем Новага году і Калядаў. У Гомелі, аднак, багата людзей, якія нічога гэтага ня маюць — ні дома, ні сьвяточнага стала, ні падарункаў. Яны — гарадзкія бяздомныя.\n28-гадовы Міхась чацьвёрты Новы год сустракае на вуліцы:\nНовы год сустракаю на плошчы Леніна.\n«Я сам з Гомеля, дзятдомаўскі. Дзесяць гадоў тут пражыў на вуліцы Жамчужнай у дзіцячым доме. Новы год сустракаю на плошчы Леніна. На плошчы ёлка стаіць, каля цырка ёлка стаіць, каля „Гідрапрываду“ таксама. У Навабеліцы іх тры. А што мне рабіць, куды яшчэ ісьці? Хоць на салюты пагляджу».\nМіхаcь нарадзіўся ва Ўкраіне. Калі яму было тры гады, бацькі пераехалі ў Калінкавіцкі раён, на радзіму маці. У дзевяць гадоў хлопчык патрапіў у Гомель, у дзіцячы прытулак, што ў Навабеліцкім раёне абласнога цэнтру:\n«Маці, цяпер ужо нябожчыца, разам з бацькам, калі я быў у дзетдоме, прадалі хату. Я зь дзіцячага дома выйшаў, мне ніякага жытла не далі. Вучыўся ў Мазыры ў вучэльні, а пасьля працаваў у Калінкавічах у ПМК-101 штукатурам-плітачнікам. У 2008 годзе звольнілі паводле артыкулу за пьянку».\nЗ таго часу Міхаcь пасьпеў пабываць у Бабруйскай турме за рабаўніцтва, а цяпер — бадзяжнічае. Летам, канечне, лягчэй, а ўзімку асабліва складана:\nДзе-небудзь шукаем цёплы падвал ці пад’езд, каб пераначаваць. Там вось і выжываем з божай дапамогай.\n«Дзе-небудзь шукаем цёплы падвал ці пад’езд, каб пераначаваць. Там вось і выжываем з божай дапамогай. А бывае, звоніш у дамафон. Пытаюцца: „Хто?“. Хітруеш ужо: „Участковы. Ці кажаш, што да Андрэя іду, а ў яго дамафон не працуе“. Так вось на начлег і заходзім».\n«Гіпэрмаркеты» для бяздомных\nАпошні дзень перад Новым годам у Міхася, як ён лічыць, склаўся няблага. Каля адзінаццатай гадзіны ён адначасова пасьнедаў і паабедаў:\n«Сёньня, калі шчыра, то мы па сто грамаў сьпірту „на кропцы“ ўзялі і зьелі па кавалку хлеба».\nНавагодні ж стол у бяздомнага маладога мужчыны залежыць ад таго, што ён здабудзе ў «гіпэрмаркеце» — так гарадзкія бадзяжнікі называюць кантэйнэры для сьмецьця, выстаўленыя ў дварах шматпавярховікаў:\nВо гэтыя сьметнікі — мы іх і называем гіпэрмаркетамі з бескаштоўнымі абедамі.\n«Што патрапляецца, тое й зьбіраем. Мы іх называем гіпэрмаркетамі, дзе ёсьць распродаж бясплатных абедаў. Во гэтыя сьметнікі — мы іх і называем гіпэрмаркетамі з бескаштоўнымі абедамі».\nКалі ў «гіпэрмаркетах» не ўдаецца чым пажывіцца, бяздомныя ідуць прасіць міласьціну:\n«Іншы раз ходзім па кватэрах: дапамажыце, чым можаце! Дзеля Хрыста, дапамажыце. Хто вопратку дае, хто паесьці вынесе. Так вось выжываем. Часам бутэлькі зьбіраем і здаём, макулятуру, жалеза, шклабой. А як нам, бамжам, выжываць яшчэ на вуліцы?!»\nМіліярдэр заплаціць падатак на дармаедзтва\nГарадзкі бяздомны сьцьвярджае, што зь яго біяграфіяй на працу ніхто не бярэ. Апошнім часам ён ужо зарокся хоць куды зьвяртацца. Пра ўведзены падатак на дармаедзтва й думаць ня хоча:\nЛукашэнка ж нібыта „бацька“, як усе яго называюць. Ён жа, дарэчы, ня першы тэрмін пры ўладзе. Ніводзін прэзыдэнт сабе такога ня можа дазволіць, а ён ужо пяты „сэзон“.\n«Заплаціць Рыгор Аляксандравіч Лукашэнка (блытае імя і імя па бацьку), няхай ён плаціць. Ён міліярдэр у Беларусі, а мы — бамжы. І чаму б яму не зробіць які-кольвечы прытулак для бамжоў, каб прыйсьці туды й пераначаваць? Гэтак, як Менску — у іх там ёсьць такі прытулак. Зайшоў, пераначаваў у чыстай пасьцелі і раніцай сышоў. Чаму такое ў Гомелі не зрабіць? Ён жа нібыта „бацька“, як усе яго называюць. Ён жа, дарэчы, ня першы тэрмін пры ўладзе. Ніводзін прэзыдэнт сабе такога ня можа дазволіць, а ён ужо пяты „сэзон“. І свайго Колю рыхтуе».\nЗ Надзеяй — пра надзею\nМіхась не так даўно пазнаёміўся з 47-гадовай бяздомнай Надзеяй. Яна сама з Суражкага раёну Бранскай вобласьці. Расейка апавядае, што год сядзела ў турме ў расейскім горадзе Іванава за крадзеж пуховай хусьціны. Дома ў яе застаўся сын, якога даглядае старэйшая сястра, дырэктарка школы. У Гомель Надзея прыехала таму, што брат, калі яна вярнулася з турмы, нават на парог не пусьціў. Узімку жанчыне асабліва цяжка, бо пакутуе ад холаду на алергію. Твар заўсёды чырвоны, выглядае нібы пабітым.\nУ Гомелі ўдваіх з Мішам Надзеі выжываць ямчэй. Яны нават бяздомнага сабачку падабралі на вуліцы. Пашкадавалі. Зь ім так і ходзяць па горадзе.\nНі пра якую навагоднюю ёлку Надзея нават не загадвае. Думае пра цяпло, працу, сяброўства.\nХочацца цяпла і хоць нейкай утульнасьці. І каб сяброўства было — з Расеяй, Украінай. Каб усе людзі сябравалі, дапамагалі адзін аднаму, каб ня біліся й не ваявалі.\n«Якая ёлка?! Нам каб якая кватэра і каб мы знайшлі працу. Хочацца цяпла і хоць нейкай утульнасьці. І каб сяброўства было — з Расеяй, Украінай. Каб усе людзі сябравалі, дапамагалі адзін аднаму, каб ня біліся й не ваявалі».\nМіхась таксама марыць пра цёплы кут:\n«Што я хачу на Новы год? Каб мне было дзе пераначаваць, каб не валачыцца па вуліцах. Вось гэтага найбольш хачу».\nСпадарожніца Міхася, у сваю чаргу, дадае: «Каб чысьценькія былі, каб сьвежанькія былі, каб памыцца дзе было».


Культура памяці — Свободные новости Плюс\nЯк ужо анансавалася, у Беларусі распачаліся традыцыйныя тыдні Германіі, што будуць працягвацца аж да 30 кастрычніка.\nСловы, узятыя ў якасці назвы гэтай нататкі, прагучалі з вуснаў Надзвычайнага і Паўнамоцнага Пасла ФРГ у Мінску Петэра Дэтмара на адкрыцці першай імпрэзы сямітыднёвага нямецкага марафона. Напэўна, варта зрабіць іх дэвізам усіх мерапрыемстваў, бо на мой погляд, культура будучыні немагчыма без культуры памяці. «Літаратурны калаж», які стаў дэбютным у доўгім спісе запланаваных мерапрыемстваў, яскрава пацвярджае гэтую выснову.\nУ канферэнц-залю Мінскага міжнароднага адукацыйнага цэнтра імя Ёханэса Рау ў выкананні заснавальніка і мастацкага кіраўніка праекта «Элізіўм», лаўрэата прэміі Нью-Ёркскага тэатральнага клуба Грэгары фон Лейціса прагучалі тэксты вязняў Тэрэзіенштадту — канцлагера ля чэшскага гораду Тэрэзін — Алісы Герц-Зомер, Георга Кафкі, Паўля Арона Зандфорта, Леа Штраўса, Віктара Ульмана і Ільзы Вэбер.\nНагадаем, што Тэрэзіенштадт быў транзітным лагерам для габрэяў. Яго ператварылі ў «ідэальнае гета», куды, акрамя звычайных вязняў, адпраўлялі, творчую эліту. У якасці выключэння яны мелі магчымасць займацца мастацтвам, ладзіць чытанні, канцэрты, тэатральныя пастановы і нават кабарэ.\nРабілася гэта для таго, каб скрыць ад грамадзкасці тое, што пазней назавуць Халакостам, то бок масавым знішчэннем габрэяў, якіх, між іншых, з Тэрэзіенштадту выпраўлялі ў тым ліку і ў Мінск, дзе ў сумна вядомым Трасцянцы няспынна працавала страшная машына смерці.\nНазва калажу: «Нянавісць — гэта адсутнасць фантазіі» вельмі красамоўна гаворыць пра сутнасць таго, што адбывалася. Калі ў чалавека адсутнічае фантазія, спачатку ён пачынае ненавідзець, а потым знішчаць аб’екты сваёй нянавісці. Каб не забываць пра гэта і патрэбна – культура памяці.


Народныя сродкі лячэння грыбка пазногцяў - Здароўе 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Здароўе 2017 ⇒ Народныя сродкі лячэння грыбка пазногцяў\nГрыбок, або онихомикоз, выклікаецца грыбковымі інфекцыямі, яны лёгка перадаюцца ад чалавека да чалавека. Часцей за ўсё гэтая праблема дзівіць пазногці і ступні, а лячэнне хваробы - працаёмкі і складаны працэс. Калі захворванне не лячыць своечасова, пазногці пачынаюць разбурацца, а чым таўсцей будзе пашкоджана пласціна, тым складаней будзе пазбавіцца ад пошасці.\nЯк лячыць грыбок на пазногцях\nАкрамя афіцыйнай медыцыны, на дапамогу людзям прыходзяць і народныя рэцэпты. Памятаеце толькі, што нават пры іх выкарыстанні трэба выконваць меры прафілактыкі, бо заразіцца грыбком можна ўсюды: у басейнах і лазнях, трэнажорных залах і душавых кабінках.\nКаб гэтага пазбегнуць, трэба карыстацца індывідуальнымі прадметамі побыту, абуткам і сродкамі гігіены, а ў месцах агульнага карыстання, дзе трэба зняць абутак, варта браць з сабой гумовыя тэпцікі або бахілы.\nГрыбок пазногцяў на нагах: воцат дапамогу\nПрыгатаваць на аснове воцату слабы раствор, для гэтага яго арт. л. размяшаць з вадой у аб’ёме 1 шклянкі. Калі скура асабліва грубая, звычайна з гэтым сутыкаюцца мужчыны, можна зрабіць больш дужы раствор. Перад сеансам ступні варта распарыць у гарачай вадзе на працягу некалькіх хвілін, пасля чаго састарэлы эпітэлій выдаліць нажніцамі. Прыгатаваны раствор воцату заліць у ванначку, і праціраць ім скуру паміж пальцамі ног, паўтараць працэдуру варта праз дзень, а курс доўжыцца 14 дзён.\nЛячэнне онихомикоза пазногцяў з дапамогай ёду\nКурс лячэння ў дадзеным выпадку займае 20 дзён, на працягу якіх двойчы - раніцай і ўвечары - на здзіўленыя месцы наносяць па 1 кроплі ёду, ён павінен быць 5% -ный. Калі нават здаецца, што іншыя пазногці не хворыя, то ў мэтах прафілактыкі іх таксама варта апрацаваць, праўда, трохі радзей - адзін раз у два дні.\nКалі праз тыдзень пасля выкарыстання ёду адзначаецца хваравітасць, паленне ў здзіўленых месцах, хвалявацца не варта, гэта азначае, што ідзе працэс выздараўлення. У тым выпадку, калі сімптомы ўзмацняюцца, ёд наносіць трэба радзей, напрыклад, раз на два дні.\nЯшчэ артыкулы пра здароўе:\nЯк вылечыць ячмень на воку хутка - народныя спосабы вырашэння праблемы.\nЯк падняць патэнцыю ў хатніх умовах - аб паляпшэнні «мужчынскай сілы».\nОнихомикоз: народныя сродкі для хуткага лячэння\nКаб паскорыць працэс выздараўлення, можна прыгатаваць такі склад.\nЎзяць 1 арт. л. расліннага алею або той жа аб’ём 70% -нага воцату, 1 ч. л. диметилфталат і сырое яйка, змяшаць і старанна змазваць пашкоджаныя месцы, пасля чаго абгарнуць ногі цэлафанам і надзець шкарпэткі, усё гэта трэба пакінуць на ноч.\nКурс працэдур займае 3-4 дня, а прыгатаваную сумесь трэба трымаць у халадзільніку, каб яна не сапсавалася. Улічыце, што хворыя пазногці ў гэтым выпадку вылазяць, на іх месцы вырастаюць новыя, здаровыя.\nЛепшы сродак ад грыбка пазногцяў: бярозавы дзёгаць\nУ аптэках можна набыць бярозавы дзёгаць, ён выпускаецца ў выглядзе 10-30% -ай мазі. Ён таксама з’яўляецца складовай розных мазяў, але прыгатаваць іх можна і ў хатніх умовах.\nДля гэтага варта ўзяць падрыхтаваную ёмістасць, на дне якой зроблены адтуліны, паставіць на металічны жолаб, дзе і будзе збірацца дзёгаць. Адлегласць паміж жалабком і дном чыгунка - каля 5 см. У чыгунок закладваюць сабраную бяросты, яе падпальваюць, і падчас згарання яна вытапливающимся і сцякае ў жалабок. Працэс, трэба заўважыць, працаёмкі, таму прасцей набыць у аптэцы мазь.\nВыкарыстоўваць мазь трэба наступным чынам. Пры з’яўленні першых прыкмет захворвання трэба ўзяць гаспадарчае мыла і пацерці яго вяхоткай у гарачай вадзе, у ёй распарыць ногі на працягу 15-20 хвілін, пасля пачысціць пемзай пяткі і падэшвы, падстрыгчы пазногці.\nНогі варта выцерці насуха, асабліва паміж пальцаў, вышмараваць крэмам. Выканаць працэдуру трэба ўвечары, раніцай вымыць ногі халоднай вадой, выцерці і высушыць.\nПасля гэтага паміж пальцамі, на здзіўленых месцах, расколінах на пальцах трэба вышмараваць бярозавым дзёгцем, пасля чаго паставіць ногі на паперу і пачакаць на працягу 21 5:00, выцерці бінтам або ваткой, надзець баваўняныя шкарпэткі. Праз два дні вымыць ногі халоднай вадой і гаспадарчым мылам. Праз тыдзень яшчэ раз вымыць ногі цёплай вадой з мылам, выцерці насуха і вышмараваць бярозавым дзёгцем, пажадана абутак пакласці кавалачак ватку з рэчывам, каб усе мікробы цалкам забіць. Праз 2 тыдні онихомикоз знікне.\nНедарагія сродкі ад грыбка пазногцяў: дары прыроды\nЯшчэ адзін эфектыўны спосаб - гэта рабіна, дакладней, яе лісце. Каб атрымаць патрэбны вынік, трэба сабраць лісце, і пакуль яны захоўваюць сваю свежасць, перацерці да атрымання аднастайнай кашыцы. Выкарыстаць гэты склад трэба як кампрэс, умацоўваючы павязкай.\nЯк лячыць грыбок пазногцяў народнымі сродкамі Відэа.\nПапярэдні Тэкст Хатнія СПА-працэдуры - гэта проста і нядорага!\nНаступная Артыкул Магчымыя наступствы міні-аборту


Сямейны капітал прызначаны амаль 9700 мінскім сем'ям | euroradio.fm\nГалоўная / Сямейны капітал прызначаны амаль 9700 мінскім сем'ям\nСямейны капітал прызначаны амаль 9700 мінскім сем'ям\nГэта аднаразовая падтрымка ў эквіваленце 10 тысяч долараў.\nСямейны капітал у Мінску з 2015 года быў прызначаны 9656 шматдзетным сем'ям. Такую лічбу назвала старшыня камітэта па працы, занятасцi i сацыяльнай абароне Мінгарвыканкама Жанна Рамановіч, інфармуе БЕЛТА.\nСямейны капітал — гэта аднаразовая безнаяўная дапамога ў эквіваленце 10 тысяч долараў. Яна налічваецца пры нараджэнні ці ўсынаўленні (удачарэнні) трэцяга або наступных дзяцей. Сума выдаецца сем'ям для выкарыстання ў Беларусі цалкам або па частках. Выкарыстаць грошы можна на адну ці некалькі мэтаў: паляпшэнне жыллёвых умоў, атрыманне адукацыі, атрыманне паслуг у сферы сацыяльнага абслугоўвання, аховы здароўя, фарміраванне назапашвальнай (дадатковай) пенсіі маці (мачахі) ў поўнай сям'і, аднаго з бацькоў у няпоўнай сям'і.\nПа словах Рамановіч, у Мінску ёсць сацыяльныя гарантыі для дадатковай падтрымкі сем'яў з дзецьмі. Летась на гэтыя мэты з мясцовага бюджэту было вылучана каля 10 мільёнаў рубляў. Дарэчы, за год колькасць шматдзетных сем'яў вырасла больш чым на тысячу.


← Вікіпэдыя:Абраныя артыкулы/Варыянт 1\nПаказаць зьмены з 01:25 20 кастрычніка 2019\nд Гасьціны двор (Менск); 22:52 +39 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1941-43).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1941-43).jpg name unification by uploader\nд Гасьціны двор (Менск); 22:52 0 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (T. Kramer, 1800).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (T. Kramer, 1800).jpg name unification by uploader\nд Гасьціны двор (Менск); 22:52 +39 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (9.04.1917).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (9.04.1917).jpg name unification by uploader\nд Гасьціны двор (Менск); 22:52 +39 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (9.04.1917) (2).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (9.04.1917) (2).jpg name unification by uploader\nд Гасьціны двор (Менск); 22:50 +39 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1926).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1926).jpg name unification by uploader\nд Гасьціны двор (Менск); 22:50 0 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1925).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1925).jpg name unification by uploader\nд Гасьціны двор (Менск); 22:50 +39 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1911) (2).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1911) (2).jpg name unification by uploader\nд Гасьціны двор (Менск); 22:49 +39 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1910).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1910).jpg name unification by uploader\nд Гасьціны двор (Менск); 22:48 0 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1865-75).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1865-75).jpg name unification by uploader\nд Гасьціны двор (Менск); 22:48 0 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1900).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1900).jpg name unification by uploader\nд Гасьціны двор (Менск); 22:48 +39 Kazimier Lachnovič гутаркі унёсак (GR) File renamed: File:Miensk, Haściny Dvor. Менск, Гасьціны Двор (1.05.1930).jpg → File:Miensk, Vysoki Rynak, Haściny Dvor. Менск, Высокі Рынак, Гасьціны Двор (1.05.1930).jpg name unification by uploader\nд Сьпіс помнікаў архітэктуры Вялікага Княства Літоўскага, зруйнаваных уладамі Расейскай імпэрыі; 13:45 +31 Kazimier Lachnovič гутаркі унёсак (GR) File renamed: File:Ramanaŭ, Morač-Rynak. Раманаў, Морач-Рынак (1944-49) (3).jpg → File:Ramanaŭ, Morač-Rynak, Juraŭskaja. Раманаў, Морач-Рынак, Юраўская (1944-49) (3).jpg name unification by uploader\nд Сьпіс помнікаў архітэктуры Вялікага Княства Літоўскага, зруйнаваных уладамі Расейскай імпэрыі; 01:23 +31 Kazimier Lachnovič гутаркі унёсак (GR) File renamed: File:Ramanaŭ, Rynak. Раманаў, Рынак (D. Strukov, 1864-67).jpg → File:Ramanaŭ, Rynak, Juraŭskaja. Раманаў, Рынак, Юраўская (D. Strukov, 1864-67).jpg name unification by uploader\nАтрымана з «https://be-tarask.wikipedia.org/wiki/Спэцыяльныя:RecentChangesLinked/Вікіпэдыя:Абраныя_артыкулы/Варыянт_1»


Някляеў Уладзімір. Паланэз | Prastora.by\nПаланэз, паэма / Уладзімір Някляеў ; прадмова Язэп Янушкевіч; пераклад на літоўскую мову Ёнас Ліняўскас; пераклад на польскую мову Чэслаў Сенюх; ілюстрацыі Уладзімір Вішнеўскі — Мінск : Лімарыус, 2010. — 144 с. іл. — Цвёрдая вокладка\nНа беларускай, літоўскай і польскай мовах.\n"Ад клавіш рук не адрывай!.."\nТворца — ён творца ва ўсім, паўсюль і заўсёды. I ў маладым веку, і ў сталым, і на радзіме, і ў эміграцыі.\nНішчымнага хлеба чужыны, як напісаў ён ў адным з вершаў, паэт Уладзімір Някляеў да гаркотнага зведаў на зломе двух стагоддзяў і тысячагоддзяў, апынуўшыся ў ліпені 1999 года ў Варшаве (а потым і ў Фінляндыі), дзе і была створана паэма "Паланэз".\nМала хто задумваўся над паходжаннем гэтага слова як музычнага тэрміна. А між тым polonais азначае польскі. Як сцвярджаецца ў даўнім даследванні, polonez - ёсць танец народнага паходжання, і ад просталюдзінаў спачатку перанялі яго шляхецкія засценкі, а ўжо потым сядзібы магнатаў.\nНа нашай зямлі паланэз найперш атаясамліваецца з імем Міхала Клеафаса Агінскага, аўтара несмяротнай, як наш край, шляхетнай, як наш народ, і тужлівай, як гісторыя гэтага ж народа, мелодыі. Сядзіба Агінскіх — Залессе на Смаргоншчыне. Праз паўтара стагоддзя пасля таго, як загучаў паланэз ля-мінор, у самой Смаргоні Нарадзіўся наш выдатны сучасны паэт, крэўны сын Някляева Пракопа, Стасі Магер роднае дзіця.\nЗа права лічыцца радзімай паланэза Агінскага спрачаюцца са Смаргоншчынай музычная аўстрыйская Вена, адрыятычная Венецыя, дый сам адвечны заканадаўца еўрапейскай моды Парыж. Ва ўсіх гэтых мясцінах жыў, не адрываючы рук ад клавішаў Агінскі і ствараў вальсы, мазуркі, менуэты, рамансы, рандо. 3 паэмай жа нашага сучасніка — ўсё бясспрэчна, бо ён сам шчыра прызнаўся: Пісаў паэму ў Варшаве. Ратаваўся ёй ад адзіноты. Яна цалкам напісана ў гатэльчыку на Павісле. У Хельсінкі я толькі што-кольвечы дарабляў.\nПра гісторыю напісання твора (як і пра гісторыю яго перакладаў, першы з якіх зроблены на польскую мову Чэславам Сэнюхам, а другі — на летувіскую Ёнасам Лінаўскасам) мы яшчэ прачытаем дзесяткі даследванняў. Гэтаксама як чытаем манаграфіі, прысвечаныя несмяротнаму міцкевічаўскаму «Пану Тадэвушу». Бо параўноўваць ёсць што. Хоць бы сам генезіс, скупа наштрыхаваны ў сяброўскім лісце аўтара паэмы да аўтара гэтай прадмовы: Перачытаў «Пана Тадэвуша». Па-польску. Паглядзеў фільм Вайды "Пан Тадэвуш". Убачыў, што мая гераіня супадае з ягонай. Хацеў яму пра гэта сказаць, але ён лёг у шпіталь (з сэрцам) і не прыйшоў на прэзентацыю свайго фільма. Адсюль у паэме радок: «Прэм'ера. Вайдаў фільм 6ез Вайды...»\nНе параўноўваючы пераклады Ч. Сэнюха і Ё. Ліняўскаса, зазначу толькі, яны не выпадкова — першыя. Гэта пераклады на мовы народаў колішняга Вялікага Княства Літоўскага — наймагутнай еўрапейскай дзяржавы. Менавіта там вытокі і музыкі Агінскага, і паэзіі Някляева.\nЯ не маю намеру ацэньваць тут і саму паэму «Паланэз»: яе належна ацэніць час. Але як гожа, якім высокім акордам, якім сугуччам з «Паланэзам» Агінскага ўзляцела яна над Беларуссю, дадаючы ёй гонару і славы сярод зямель і народаў! Як зліліся ў зорнай высі паэзія і музыка!\nI гэта знак нябёсаў.\n«Ад клавіш рук не адрывай!..» Прадмова Язэпа Янушкевіча\n«Neatitrauki ranku nuo klavisy!..»\n«Rak od klawiszy nie odryvaj!..»\nPOLONEZAS. Verte Jonas Liniauskas\nPOLONEZ. Przelozyl Czeslaw Seniuch


Гародня: бясконцы канвеер судоў | Гарадзенская вясна\nГародня: бясконцы канвеер судоў\nУ Гародні не сканчаецца бясконцы канвеер адміністрацыйных працэсаў. У панядзелак і аўторак адбудзецца разгляд нечакана "усплыўшых" адміністрацыйных справаў зняволеных у Менску гарадзенцаў па крымінальнай справе. Яны былі затрыманыя 29 траўня разам з Сяргеем Ціханоўскім у Гародні. Напомнім, што ім выстаўленыя абвінавачванні паводле ч. 1 арт. 342 (Арганізацыя і падрыхтоўка дзеянняў, якія груба парушаюць грамадскі парадак) Крымінальнага кодэксу.\n29 чэрвеня, у панядзелак, у Гарадзенскім абласным судзе, што па вуліцы Карбышава, праз скайп а 9.30 будзе разглядацца адміністрацыйная справа Васіля Баброўскага. Там жа ў гэты дзень адбудзецца аналагічны разгляд адміністрацыйнай справы іншага гарадзенца Уладзіміра Навуміка - а 14.30.\n30 чэрвеня, у аўторак, такая ж справа ў абласным судзе будзе разгледжана ў дачыненні да гарадзенца Уладзіміра Кнігі, які таксама зняволены ў Менску. Яе пачатак а 14.30.\nЧаму разгляд гэтых адміністрацыйных справаў будзе менавіта ў абласным судзе, дакладна невядома. Хутчэй за ўсё таму, што там лепшае тэхнічнае абсталяванне, чым у судзе Ленінскага раёну.\nАкрамя гэтага, яшчэ з пятніцы ў гарадзенскім ізалятары часовага ўтрымання знаходзіцца каля 8 затрыманых гарадзенцаў увечары таго дня напярэдадні і ў час "Ланцуга салідарнасці".\nВядомыя прозвішчы некаторых затрыманых:\nАляксандр Хват (малады мужчына, затрыманы з плакатам)\nКалі і дзе адбудуцца адміністрацыйныя працэсы над імі і іншымі - невядома. Магчыма іх будуць судзіць у судзе Ленінскага раёну, магчыма - у ізалятары, магчыма ў РАУСе Ленінскага раёну гораду на закрытых паседжаннях.\n28.06.2020 Тэгі: затрыманьні, пераслед, Гародня, адміністрацыйны працэс, абласны суд


У Растоў-на-Доне з Мінска можна будзе даляцець прамым рэйсам | zviazda.by\nУ Растоў-на-Доне з Мінска можна будзе даляцець прамым рэйсам\n27 красавіка авіякампанія “Белавія” выканае першы рэйс па маршруце Мінск — Растоў-на Доне — Мінск.\nПалёты ў Растоў-на-Доне будуць ажыццяўляцца на рэгулярнай аснове чатыры разы на тыдзень з вылетам з Мінска ў 23.10 па панядзелках, серадах, пятніцах і суботах і прыбыццём у Міжнародны аэрапорт Растоў-на-Доне на наступны дзень у 1.25. Зваротны рэйс з Растова-на-Доне плануецца ажыццяўляць з вылетам у 4.00 па аўторках, чацвяргах, суботах і нядзелях з прылётам у Нацыянальны аэрапорт “Мінск” у 6.20. Час для ўсіх аэрапортаў названы мясцовы.\nЯк плануецца, запуск прамога рэйса паміж Мінскам і Растовам-на-Доне ў першую чаргу, будзе садзейнічаць эканамічнаму росту абодвух гарадоў і развіцці супрацоўніцтва Рэспублікі Беларусь і рэгіёнаў Расійскай Федэрацыі. Акрамя гэтага, гэты рэйс будзе папулярны ў перыяд Чэмпіянату свету па футболе FIFA 2018. Так, балельшчыкі з Беларусі і еўрапейскіх краін змогуць з камфортам дабрацца да Растова-на-Доне.\nПалёты плануецца ажыццяўляць на камфартабельным авіялайнеры Embraer 175 пасажыраўмяшчальнасцю 76 месцаў. Час у шляху складзе каля 2 гадзін 20 хвілін.\nКошт авіябілетаў пры куплі на сайце belavia.by у адзін бок складзе ад 106 еўра, уключаючы таксы і зборы, і ад 199 еўра — туды-назад. Квіткі ўжо даступныя ў продажы.\n— На дадзены момант беларускі перавозчык выконвае рэгулярныя рэйсы па наступных расійскіх напрамках: Масква (Дамадзедава), Міжнародны Аэрапорт Жукоўскі, Санкт-Пецярбург (Пулкава), Краснадар, Сочы, Калінінград (Храброва), Ніжні Ноўгарад, Казань (з красавіка 2018 г.), — паведаміла спецыяліст па сувязях з грамадскасцю ААТ “Авіякампанія “Белавія” Вольга Шчуко.\nМіжнародны аэрапорт Растоў-на-Доне абслугоўвае міжнародныя і ўнутраныя авіярэйсы, уваходзіць у лік найбуйнейшых аэрапортаў Паўднёвай федэральнай акругі. З верасня 2014 года ўваходзіць у холдынг “Аэрапорты Рэгіёнаў”. Аэрапорт супрацоўнічае з 30 расійскімі і замежнымі авіякампаніямі. Маршрутная сетка звязвае Растоў-на-Доне рэгулярнымі і чартарнымі рэйсамі з 50 гарадамі Расіі і свету.


Васіль Вараб’ёў Беларускі дзяржаўны ўніверсітэт журналiстыка у палоне iнфармацыйнай вайны\nСпампаваць 30.05 Kb.\nПамер 30.05 Kb.\nЖУРНАЛIСТЫКА У ПАЛОНЕ IНФАРМАЦЫЙНАЙ ВАЙНЫ\n1. Прафесійная прыналежнасць і карпаратыўная журналісцкая салідарнасць засцерагаюць ад мінорнага аналізу сённяшняга стану і песімістычнага прагнозу перспектыў гуманістычнага кантэнту інфармацыйнай прасторы ў яе глабальным, еўрапейскім і рэгіянальным вымярэннях у кантэксце асвятлення падзей на паўднёвым усходзе Ўкраіны. Аднак акадэмічная адказнасць прымушае да бязлітаснай высновы, што журналістыка пра «ўкраінскі крызіс» стала не проста палонніцай, а непазбежнай і незваротнай ахвярай інфармацыйнай вайны. Немудрагелісты запыт на Яндэкс пра радаслоўную і генетычную сувязь журналістыкі і інфармацыйнай вайны дае 15 мільёнаў адказаў. На розны густ – у адпаведнасці з палітычным светапоглядам, побытавымі ўяўленнямі, маральнымі альтэрнатывамі і цынічнай варыятыўнасцю. На жаль, адсутнічае адказ пра бачную нават няўзброеным вокам заложніцкую долю аўдыторыі – чытачоў, гледачоў, слухачоў. Сімптаматычна, што асэнсаванне рэшткаў інстытуцыянальнай місіі журналістыкі як палітычнага, сацыяльнага і эканамічнага барометраў грамадства і супольнасці народаў няўмольна замаруджваецца. Інфармацыйнае супрацьстаянне, якое разгорнута ў СМІ, развіваецца па тоесных, адэкватных ваенных законах і зацята падпарадкавала журналістыку патрэбам усіх бакоў (якіх значна больш за два) канфлікту. Інстытуцыяльная роля СМІ трансфармавана ў гратэскна інструментальную мадэль: для перамогі на інфармацыйным фронце ўсе сродкі слушныя і патрэбныя.\nПершасны вердыкт журналістыцы ад імя інфармацыйнай вайны пацвярджаецца і рэльефна высвечваецца фактамі з геапалітычных палёў крывавай шматахвярнай бойкі. Журналістам адмаўляюць у акрэдытацыі, арыштоўваюць, дэпартуюць, учыняюць допыты, правакуюць на шпіёнскую і экстрэмісцкую дзейнасць, забіваюць... Алея памяці і апошняга пазажыццёвага прытулку журналістаў на маскоўскіх могілках, як і спыненне трансляцыі дзясяткаў тэлеканалаў, сведчаць пра смяротны прысуд інфармацыйнай вайны ў дачыненні да журналістыкі і яе суб’ектаў-носьбітаў. Так бы мовіць, вердыкт фізічнага кшталту, прамога сілавога знішчэння.\nМяркую, сусветнай журналісцкай супольнасці, акадэмічным колам, гуманітарным арганізацыям настаў час сур’ёзна задумацца над неадкладным заканадаўчым замацаваннем у пераліку ваенных злачынстваў супраць чалавецтва ўсіх спроб пазбаўлення жыцця журналістаў і фізічных супрацьдзеянняў, стварэння перашкод пры выкананні прафесійных журналісцкіх абавязкаў.\n2. Інфармацыйная вайна мае на мэце перапраграміраванне свядомасці людзей, перафармаціраванне грамадскай думкі. Што застаецца ад журналістыкі пры сутыкненні з мэтамі, метадамі і прынцыпамі інфармацыйнай вайны, выдатна ілюструюць сэнсавыя інтэрпрэтацыі і палітычныя кваліфікацыі падзей, фактаў, дзеянняў. «Гібрыдная вайна», «грамадзянская вайна», «айчынная вайна». «Тэрарысты», «сепаратысты» «апалчэнцы» і «сілавікі». «Антытэрарыстычная аперацыя» – «карнікавая аперацыя». «Еўрамайдан імем рэвалюцыі замяніў уладу» – «Данбас выкарыстаў еўрамайданаўскія сродкі і прызначыў сабе ўладу». «Каларады», «хунта», «бандэраўцы», «каўпак зялёных чалавечкаў»... Містыфікацыі, падробкі, замоўчванні фактаў, маніпуляцыі запаланілі інфармацыйнае поле медыйнай вайны. Журналістыка патанула ў кантрасным светаўспрыманні: чорнае – белае, свой – чужы, добры – дрэнны. Лагерная псіхалогія апраменіла інфармацыйныя крыніцы, а медыявайна спарадзіла рахітычнасць прафесійнай журналісцкай свядомасці і працягвае эскалацыю інстынктаў нянавісці. Гістарыяграфія гэтай інфармацыйнай вайны будзе доўгім рэхам адгукацца ў дзеяннях і памяці нашчадкаў журналісцкага цэха.\n3. Гэтыя вердыкты журналістыцы ад інфармацыйнай вайны вымагаюць пэўных трансфармацый у метадалогіі навучання будучых медыйных супрацоўнікаў. Падрыхтоўка журналістаў для асвятлення геапалітычных канфліктаў (а яны, на жаль, – бясконцыя!) павінна з неабходнасцю ўключаць абавязковы вучэбны курс «Канфлікталогія журналістыкі» для ўсіх напрамкаў і спецыяльнасцей. Комплекс дысцыплін прафесійнага сацыяльна-гуманітарнага цыклу, што ахоплівае палітычныя, псіхалагічныя, сацыялагічныя, эканамічныя, прававыя складнікі кваліфікацыі журналіста, вымушаны будзе і павінен значна пашырацца і ўдасканальвацца. Інакш інфармацыйная вайна пераможа не толькі геапалітычную рэальнасць, але і журналістыку як палітычны і сацыяльны інстытуты грамадства.


Мінздароўя: У Дзмітрыя Калдуна каранавірус не пацвердзіўся\nУ Міністэрстве аховы здароўя распавялі пра стан здароўя Дзмітрыя Калдуна.\nДзмітрый Калдун шпіталізаваны ў 6-ю бальніцу Мінска з прыкметамі выяўленай інтаксікацыі незразумелага генезу. У стацыянары правялі комплекс дыягнастычных мерапрыемстваў з мэтай выключэння ў тым ліку віруснай пнеўманіі.\nПерад гэтым спявак адчуў недамаганне, у яго паднялася тэмпература. Ён вырашыў здаць тэст на каранавірус. У прыёмным пакоі яму зрабілі экспрэс-тэст, які паказаў сумнеўны вынік на наяўнасць імунаглабулінаў М, у сувязі з чым было вырашана правесці далейшую ПЦР-дыягностыку.\nНа сёння дыягназ «пнеўманія» ў Дзмітрыя Калдуна выключаны, таксама атрыманыя адмоўныя вынікі ПЦР-дыягностыкі COVID-19 і адмоўны вынік колькаснага тэсту на наяўнасць антыцелаў. Стан артыста стабільны. Пацыента рыхтуюць да выпіскі на далейшае лячэнне ў амбулаторных умовах. Канчатковы дыягназ будзе выстаўлены па выніках лабараторных даследаванняў на наяўнасць узбуджальнікаў рэспіраторных захворванняў.


Канвертаваць Ліванскія Фунт (LBP) і Лівійскіх дынараў (LYD) : Калькулятар абменнага курсу\nЛіванскі фунт (LBP) і Лівійскі дынар (LYD) Курс валют пераўтварэнні калькулятар\nГэта Ліванскі фунт і Лівійскі дынар пераўтваральнік да цяперашняга часу з абменнымі курсамі з 17 верасень 2020.\nКалі ласка, увядзіце суму, якую ў полі злева ад Ліванскі фунт. Выкарыстоўвайце "абмен валют", каб зрабіць Лівійскі дынар валюты па змаўчанні. Націсніце на Лівійскіх дынараў або Ліванскія Фунт канвертаваць паміж гэтай валютай і ўсімі іншымі валютамі.\nЛіванскі фунт гэта валюта, у Ліван (LB, LBN). Лівійскі дынар гэта валюта, у Лівія (Лівійскай Арабскай Джамахірыі, LY, LBY). Сімвал LBP можа быць запісаная L L. Сімвал LYD можа быць запісаная LD. Ліванскі фунт дзеліцца на 100 piastres. Лівійскі дынар дзеліцца на 1000 dirhams. Абменнага курсу Ліванскі фунт Апошняе абнаўленне 17 верасень 2020 ад Yahoo Finance. Абменнага курсу лівійскі дынар Апошняе абнаўленне 17 верасень 2020 ад MSN. LBP каэфіцыент мае 5 ўважаецца лічбаў. LYD каэфіцыент мае 5 ўважаецца лічбаў.


Канвертаваць Кітайскіх юаняў Оффшорные (CNH) і Ripples (XRP) : Калькулятар абменнага курсу\nКітайскіх юаняў Оффшорные (CNH) і Ripple (XRP) Курс валют пераўтварэнні калькулятар\nГэта Кітайскіх юаняў Оффшорные і Ripple пераўтваральнік да цяперашняга часу з абменнымі курсамі з 24 жнівень 2019.\nКалі ласка, увядзіце суму, якую ў полі злева ад Кітайскіх юаняў Оффшорные. Выкарыстоўвайце "абмен валют", каб зрабіць Ripple валюты па змаўчанні. Націсніце на Ripples або Кітайскіх юаняў Оффшорные канвертаваць паміж гэтай валютай і ўсімі іншымі валютамі.\nАфшорныя кітайскі юань гэта валюта, у Кітай (CN, CHN), і Ганконг (HK, Ганконг). The Ripple гэта валюта, у ні ў адной краіне. Сімвал CNH можа быць запісаная Y. Сімвал XRP можа быць запісаная XRP. Афшорныя кітайскі юань дзеліцца на 10 jiao or 100 fen. Абменнага курсу Афшорныя кітайскі юань Апошняе абнаўленне 24 жнівень 2018 ад Bloomberg. Абменнага курсу the Ripple Апошняе абнаўленне 24 жнівень 2019 ад coinmarketcap.com. CNH каэфіцыент мае 4 ўважаецца лічбаў. XRP каэфіцыент мае 12 ўважаецца лічбаў.


Беларускія карані акадэміка Антона Наумаўца\nГалоўная » Навіны беларускага замежжа » Беларускія карані акадэміка Антона Наумаўца\nДата публікацыі: 01.07.2019\nКрыніца: Мікалай Бойка, член Беларускага саюза журналістаў\nМалая Радзіма... Аляксандр Твардоўскі, паэт-класік ваеннай літаратуры, быў перакананы, што «...у большасці людзей пачуццё радзімы ў шырокім сэнсе – роднай краіны, айчыны – дапаўняецца яшчэ пачуццём радзімы малой, першапачатковай, радзімы ў сэнсе родных месцаў, бацькоўскіх краёў, раёна, горада ці вёсачкі. Гэтая малая радзіма са сваім спецыфічным характарам, са сваёй – няхай самай сціплай і непатрабавальнай – прыгажосцю паўстае ў чалавеку ў дзяцінстве, у пару памятных на ўсё жыццё ўражанняў дзіцячай душы...». Справядлівасць гэтых слоў пацвярджаецца жыццёвымі гісторыямі выхадцаў з Беларусі, якія жывуць сёння далёка ад сваёй гістарычнай Радзімы.\nАдну з іх распавёў наш суайчыннік, які жыве цяпер у Кіеве – Антон Наумавец, вучоны з сусветным імем у галіне эксперыментальнай фізікі паверхні, фізічнай, нана- і малекулярнай электронікі, прафесар, доктар фізіка-матэматычных навук, акадэмік НАН Украіны, першы віцэ-прэзідэнт Нацыянальнай акадэміі навук Украіны…\nАкадэмік Антон Рыгоравіч Наумавец, першы віцэ-прэзідэнт НАН Украіны\nНавуковая дзейнасць Антона Рыгоравіча адзначана многімі ўкраінскімі і замежнымі ўзнагародамі, ён кавалер Ордэна Яраслава Мудрага V–III ступеняў, афіцэр ордэна акадэмічных пальмаў – узнагарода Францыі за заслугі ў адукацыі і навуцы. Рашэннем Міжнароднай намінацыйнай камісіі ў 2016 годзе наш суайчыннік быў узнагароджаны медалём ЮНЕСКА «За ўклад у развіццё нананавукі і нанатэхналогій». Узнагароду 11 кастрычніка 2016 года ў штаб-кватэры ЮНЕСКА ў Парыжы яму ўручыла Ірына Бокава, генеральны дырэктар гэтай арганізацыі.\nАнтон Наумавец з бацькамі, п.г.т. Іванава, 1950 г.\nПры гэтым трэба адзначыць, што шлях у вялікую акадэмічную навуку пачаўся ў Антона Наумаўца ў Беларусі. Нарадзіўся ён 2 студзеня 1936 года ў вёсцы Рудка Пінскага раёна Брэсцкай вобласці, якая размешчана прыкладна ў 25 кіламетрах на паўночны захад ад Пінска на беразе Ясельды, левага прытоку Прыпяці. Дарэчы, у гэтай самай вёсцы 20 лістапада 1948 года нарадзілася і «непрыручаная птушка Палесся», вядомая беларуская паэтка Яўгенія Янішчыц: «...Мне па душы глухія пушчы, / Лістоты замець на дварэ. / Я непрыручанаю птушкай / Жыву між сполахаў і дрэў…».\nРаспавядаючы пра выбар прафесіі, Антон Рыгоравіч кажа, што калі вучыўся ў Іванаўскай сямігодцы (яго сям'я ў 1945 годзе пераехала ў пасёлак Іванава, цяпер гэта раённы цэнтр Брэсцкай вобласці), то да сёмага класа марыў стаць чыгуначнікам ці інжынерам шляхоў зносін:\nПад вярбой у дзень шлюбу з Валянцінай Язевай, 3 лiпеня 1958 г.\n– Мяне захаплялі апавяданні майго дзядулі Васіля Антонавіча пра чыгунку, чыгуначнікам быў і адзін з маіх дзядзькоў. Акрамя таго, у дзяцінстве я вельмі любіў хадзіць на станцыю і глядзець на паравозы з іх вялікімі коламі, шатунамі і трубамі, з якіх з шумам выходзіў пар. На мяне гэта рабіла моцнае ўражанне. Аднак у восьмым класе да нас прыйшла новая настаўніца па фізіцы і матэматыцы – Аксана Васільеўна Чэпа. Родам яна была з Чарнігаўшчыны, але ў 1930-я гады разам з бацькамі перабралася ў Беларусь, у Гомель, дзе не было такога жудаснага голаду. Пасля вайны Аксана Васільеўна скончыла там педінстытут і была накіравана ў нашу школу. Пад яе ўплывам я захапіўся фізікай, і гэта вызначыла мой далейшы прафесійны лёс, – з непадробнай шчырасцю дзеліцца сваімі ўспамінамі наш знакаміты суайчыннік.\nПад той самай вярбой праз 55 гадоў, 3 лiпеня 2013 года\nНа маё пытанне, чаму для працягу вучобы быў абраны менавіта Кіеў, Антон Рыгоравіч кажа: «У школе мы вельмі добрасумленна рыхтаваліся да паступлення, вырашалі шмат задач, якія прапаноўваліся на ўступных іспытах у розных універсітэтах і інстытутах Саюза. Ехаць у Маскву ці Ленінград было, шчыра кажучы, боязна, бо ў такіх велізарных гарадах я ніколі не бываў. Як варыянт разглядаўся Мінск, але фізічнага факультэта там яшчэ не было, а быў толькі фізмат, ды і ехаць туды ў тыя гады трэба было з двума перасадкамі. А тут праз нашу станцыю пачаў хадзіць прамы цягнік Брэст–Кіеў. Бацька з захапленнем распавядаў мне пра прыгажосць Кіева, праз які ён вяртаўся дадому пасля Першай сусветнай вайны. З улікам усіх гэтых абставінаў і праз тое, што яшчэ два маіх аднакласніка таксама ехалі ў Кіеў для паступлення ў КПІ, было прынята рашэнне ўзяць курс на «маці гарадоў рускіх».\nШлях нашага суайчынніка Антона Наумаўца ў вялікую навуку прадоўжыўся ў Кіеве, ён зрабіўся студэнтам Кіеўскага дзяржаўнага ўніверсітэта імя Т.Г. Шаўчэнка. У гэты ж час студэнткай гэтай навучальнай установы стала і Валянціна Язева.\nПершы віцэ-прэзідэнт НАН Украіны акадэмік А.Р. Наумавец і Генеральны дырэктар ЮНЕСКА І. Бокава: цырымонія ўзнагароджання медалём ЮНЕСКА «За ўклад у развіццё нананавукі і нанатэхналогій», 11 кастрычніка 2016 г. штаб-кватэра ЮНЕСКА ў Парыжы\n– З Валянцінай мы адначасова, у 1952 годзе, сталі студэнтамі радыёфізічнага факультэта, а пасля яго заканчэння ў 1957 годзе атрымалі прызначэнні ў Інстытут фізікі АН УССР. Пажаніліся мы ў 1958 годзе, у нас два сыны, Аляксандр і Рыгор, унук Антон і ўнучка Марыя, – з асаблівым гонарам кажа Антон Рыгоравіч.\nУ снежні 2018 года за вялікія заслугі ў развіцці беларуска-украінскага супрацоўніцтва наш суайчыннік узнагароджаны Ганаровай граматай Нацыянальнага сходу Рэспублікі Беларусь\nПрыемна адзначыць, што малодшае пакаленне нашага земляка памятае карані свайго роду. Малодшы сын Рыгор кажа, што яшчэ ў канцы 60-х і пачатку 70-х бацька навучыў яго чытаць па-беларуску... Прыкладна ў той самы час сыны ўпершыню наведалі бацькаву малую радзіму.\nСустракаючыся са сваімі землякамі, якія жывуць далёка ад сваёй малой Радзімы, кожны раз пераконваюся ў іх шчырай любові да зямлі, дзе яны нарадзіліся і зрабілі свае першыя крокі.\nЗа вялікі ўклад у развіццё навукі Антон Рыгоравіч Наумавец узнагароджаны Залатым медалём Нацыянальнай акадэміі навук Беларусі\nУ сваім аўтабіяграфічным артыкуле «Нататкі аб маім жыцці з адлегласці 80 гадоў», падрыхтаванага да 80-гадовага юбілею, Антон Рыгоравіч адзін з раздзелаў назваў: «Мой радавод: «Радзіма мая, Беларусь...». І гэта не проста словы, Антон Рыгоравіч шчыра любіць Беларусь, актыўна працуе з беларускімі навукоўцамі. У снежні 2018 года за вялікія заслугі ў развіцці беларуска-украінскага супрацоўніцтва наш суайчыннік узнагароджаны Ганаровай граматай Нацыянальнага сходу Рэспублікі Беларусь, а за вялікі ўклад у развіццё навукі – Залатым медалём Нацыянальнай акадэміі навук Беларусі.\nМікалай Бойка, член Беларускага саюза журналістаў


За мір на ўсёй планеце — Белыничи. Зара над Друццю\n29.09.2017 56 Зара над Друццю Комментариев нет\nУ рамках Тыдня міру для выхавання ў падрастаючага пакалення патрыятызму, пачуцця салідарнасці, талерантнасці і гонару за сваю краіну, РК ГА “БРСМ” сумесна з работнікамі раённага Цэнтра культуры правялі шэраг мерапрыемстваў.\nУ нашай краіне традыцыйна Дзень міру адзначаецца ў трэці аўторак верасня. Таму менавіта ў гэты дзень прайшоў першы этап мерапрыемстваў, у якіх паўдзельнічалі старшакласнікі абедзвюх школ нашага горада.\nУ РЦК быў арганізаваны майстар-клас па вырабе з паперы “Голуба міру” і “Японскага жураўліка”, які праводзіла настаўніца дэкаратыўна-прыкладнога мастацтва ДШМ Наталля БАНКУЗАВА. Раённая бібліятэка прадставіла да ўвагі інфармацыйную зону “Пачытаем, пагаворым пра мір і вайну”, на якой бібліятэкар Наталля САМАСЕЕВА правяла віктарыну “Мір і вайна”. За кожны правільны адказ навучэнцы атрымлівалі салодкія прызы. Пытанні былі не зусім лёгкія, але дзеці хутка знаходзілі на іх адказы. Таксама ў фае РЦК можна было прыняць удзел у напісанні спецыяльнага выпуску насценгазеты “Я – гражданин МИРА! Ради МИРА я готов…”. Завяршыўся першы этап адкрытым дыялогам “Моладзь за мір і развіццё”.\nМадэратарамі яго выступілі в. а. першага сакратара РК ГА “БРСМ” Наталля БАРОДЗЬКА і метадыст РЦК Людміла КУРАНКОВА. У якасці экспертаў былі запрошаны ветэраны Вялікай Айчыннай вайны Віктар АРЖАНІКАЎ і педагагічнай працы Інэса ЗАЙКОЎСКАЯ, старшыня РА ГА “Беларускі фонд міру” Таццяна МЯКШЫНА, кіраўнік клуба ветэранаў “Надежда” Алена КУРАНОК, старшыня РА ГА “Беларускі саюз ветэранаў вайны ў Афганістане” Віктар ПАДОЛЬСКІ і начальнік групы прызыву ваеннага камісарыята аб’яднаных раёнаў Павел ГАРБАЧОЎ.\nТаццяна Мякшына нагадала, што Цяхцінскі ВПК ДС СШ з’яўляецца адной з чатырох Школ Міру нашай краіны.\n– Сёння мы ўсе ведаем, што ў свеце не спакойна, – адзначыла яна. – Таму павінны прыкласці ўсе намаганні дзеля таго, каб быў мір ва ўсім свеце.\nВіктар Аржанікаў расказаў пра жахі вайны, якія назіраў сваімі ж вачыма. Звяртаючыся да моладзі, ён прасіў іх берагчы мір усімі сродкамі і нагадаў вядомую цытату “Лепш дрэнны мір, чым добрая вайна”.\nПра вайну не па чутках ведае і Віктар Падольскі. Ён быў удзельнікам ваенных дзеянняў у Афганістане. Ведаючы цану жыцця, Віктар Іванавіч данёс да вучняў, што ім лепш ніколі не бачыць таго, што адбывалася ў той ваенны час.\n– Мы нарадзіліся для таго, каб жыць у мірнай і спакойнай краіне, – адзначыў эксперт. – Гэты мір мы ствараем самі сваімі маленькімі поспехамі.\nШкольнікі ўважліва слухалі выступоўцаў, задавалі пытанні, удзельнічалі ў гульнях.\nДарэчы, 21 верасня ў РЦК адбыўся канцэрт “Мір праз культуру”, а 23 верасня прайшла падлеткавая дыскатэка “Мы за мір на ўсёй планеце” і маладзёжная – “Я галасую за мір”.


17 лютага пачынаюцца суды ў справе аб масавых закалотах\nПаводле непацверджанай інфармацыі, на гэты дзень прызначаны разгляд справы Васіля Парфянкова.\nАб гэтым “Белсату” паведаміў праваабаронца Валянцін Стэфановіч.\nСпадар Стэфановіч звяртае ўвагу на тое, што ўлады хаваюць інфармацыю пра суды. Аб тым, што пройдзе першае паседжанне, стала вядома з позваў, што атрымалі актывіст “Маладых дэмакратаў” Юрый Фабішэўскі і Павал Яловік. Маладзёнам трэба з’явіцца ў якасці сведкак 17 лютага а 10-й гадзіне у суд Фрунзенскага раёну сталіцы.\nПраваабаронца гаворыць, што пакуль невядома, ці будзе адкрытым судовае паседжанне, бо рашэнне прымае непасрэдна суд. “Пракурор у апошні момант можа запатрабаваць выдаліць усіх з залы суда, напрыклад, у інтарэсах следства”, – тлумачыць Валянцін Стэфановіч.\nВасіля Парфянкова, актывіста выбарчага штабу Уладзіміра Някляева, затрымалі 4 студзеня. Ён праходзіць у якасці падазраванага ў крымінальнай справе аб масавых закалотах 19 снежня. Паводле інфармацыі праваабарончага цэнтру “Вясна” ён застаецца пад вартай у СІЗА №1 на вул. Валадарскага.


Калі ў Ганцавічах плануюць пабудаваць басейн / Ганцевичи. Газета «Ганцавiцкi час». Новости, реклама, происшествия\n08:18 13 августа\nКалі ў Ганцавічах плануюць пабудаваць басейн\nУ 2021-2022 гадах у Ганцавічах плануецца будаўніцтва фізкультурна-аздараўленчага комплексу з басейнам у рамках праекту стратэгіі развіцця Ганцавіцкага раёна на 2019-2025 гады. Редактировать\nФото носит иллюстративный характер / Фото: HomeRobot\nПра гэта паведаміў старшыня райвыканкама Уладзімір Бялоў у пісьмовым адказе грамадскай ініцыятыве “Дзея”, прадстаўнікі якой улетку прызджалі з Мінска і сабралі каля 350 подпісаў сярод жыхароў.\nПлануецца, што з графікам будаўніцтва жыхары будуць азнаёмлены пасля пацвярджэння фінансавання.\nВіталь Пракурат, намеснік старшыні райвыканкама, пракаментаваў, што канкрэтнае месца будаўніцтва басейна яшчэ не вызначана, але хутчэй за ўсё ён будзе знаходзіцца ў раёне цяперашняй дзіцяча-юнацкай спартыўнай школы.\nУсё будзе залежыць ад маштаба і праекта. Гэтае пытанне абмяркоўвалася і вясной, калі ў Ганцавічы прыязджаў прэм’ер-міністр. Тады было даручана на працягу двух месяцаў абмеркаваць у райвыканкаме гэтае пытанне, але тэма заціхла, жыхары таксама больш не вярталіся да яе.\nКолонка редактора 397 06.04\nУ Ганцавічах «высадзіўся» «Дзея-дэсант», каб у горадзе з’явіўся басейн\nАсноўнае пытанне, якое імкнуліся вырашыць прадстаўнікі грамадскага руху «Дзея», тычылася пабудовы басейну ў Ганцавічах - горадзе з насельніцтвам амаль у 14 тысяч чалавек.\nНовости Ганцевщины 855 03.10\nУ Ганцавічах збіралі подпісы, каб у райцэнтры з’явіўся басейн\nЦёплы дзень у мінулую нядзелю стаў пачаткам збору подпісаў пад зваротам у райвыканкам, Брэсцкі аблвыканкам і Адміністрацыю прэзідэнта за будаўніцтва аздараўленча-спартыўнага комплекса з басейнам. Ініцыятарамі звароту сталі актывісты руху «Дзея», якія за некалькі гадзін сабралі каля 350 подпісаў жыхароў Ганцавіч, дзе пражывае каля 14 тысяч чалавек (у раёне колькасць насельніцтва крыху больш за 27 тысяч).\nНовости Ганцевщины 300 06.10\nНародные новости 555 10.10\nНовости Ганцевщины 1176 12.08\nНовости Ганцевщины 286 08.08\nНовости Ганцевщины 1786 07.08\nНовости Ганцевщины 254 06.08


Шут-рэаліст - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 27 лiстапада 2020, Пятніца, 5:03\nПуцін дарма ігнаруе папярэджанні Галкіна.\nУ мінулым, калі прыдворны блазан казаў расейскаму цару што-небудзь благое, ён рызыкаваў падвергнуцца збіццю і панесці жорсткае пакаранне. Цяперашні гаспадар Крамля ігнаруе папярэджанні блазна, і яго жарты вымушаныя парыраваць хатнія пуцінскія «салаўі», піша партугальскае выданне Observador (пераклад - inosmi.ru).\nПадчас візіту на касмадром «Усходні», на Далёкім Усходзе Расеі, Уладзімір Пуцін з абурэннем адзначыў: «Сто разоў сказана было - працуйце празрыста, грошы вялікія вылучаюцца, праект практычна носіць агульнанацыянальны характар! Не, крадуць - сотнямі мільёнаў». І дадаў: «Ужо некалькі дзясяткаў крымінальных спраў распачата, адбыліся ўжо рашэнні судоў, у турме людзі сядзяць. Не, парадку так там дагэтуль не ўдалося навесці як след».\nГалоўны салавей Крамля Дзмітрый Пяскоў паспрабаваў «выратаваць становішча», сказаўшы: «Усяго было выкрадзена... 11 мільярдаў рублёў [блізу 137,5 мільёна еўраў]. Вернута 3,5 мільярда рублёў»... На будаўніцтва быў выдзелены 91 мільярд рублёў (1 137,5 мільёна еўраў).\nДзмітрый Рагозін, палітык нацыяналістычнага і шавіністычнага толку, якога Уладзімір Пуцін ужо даўно паставіў на чале «Раскосмасу» (Расейскае касмічнае агенцтва), каб той кіраваў заваяваннем касмічнай прасторы, дайшоў да таго, што зняпраўдзіў словы расейскага лідара: «Ніякіх падстаў турбавацца з нагоды таго, што грошы выдаткоўваюцца неэфектыўна, у нас пакуль няма, нейкіх фактаў трывожных таксама няма».\nА што ж кажа блазан?\nДругога кастрычніка Вядомы расейскі комік Максім Галкін выступіў з канцэртам, які адзін з гледачоў засняў на свой мабільны тэлефон і фрагментамі выклаў у сацыяльныя сеткі. Здаецца, у гэтым выступе гумарыст раскрывае сапраўдныя прычыны карупцыі і атмасферы ціску, што пануе ўнутры расейскага грамадства.\nГалкін звярнуў увагу на тое, якім ганебным спосабам расейскія тэлеканалы адцягваюць увагу гледачоў ад праблем краіны: «Нам увесь час распавядаюць пра Украіну. Мяне ўжо так гэта дастала, я ж не ва Украіне жыву. Што вы мне ўвесь час пра яе расказваеце? Вы нам пра нас раскажыце. Як быццам у нас усё наладзілася і засталося толькі вось украінцам дапамагчы».\nАсудзіўшы цэнзуру ў расейскіх СМІ, Галкін указаў на галоўную праблему: «Цяпер у нас ёсць цэнзура, не ўсё можна гаварыць з тэлевізійнага экрана. Але я іх разумею, зараз такая абстаноўка складаная... Калі яна ў нас была простая? Вядома, Уладзімір Уладзіміравіч [Пуцін] малайчына, ужо 20 гадоў ва ўладзе, гэта ён ужо Брэжнева [былога генеральнага сакратара Камуністычнай партыі СССР, які кіраваў з 1964 да 1982 года] абагнаў. Вядома, ён разумее лепш за нас, таму што ён так даўно там. Натуральна, яму сумна з гэтымі сусветнымі лідарамі, якія, наіўныя людзі, змяняюцца кожныя чатыры гады...»\n«У нас ужо цэлае пакаленне людзей нарадзілася, адвучыўшыся, ужо яны самі нарадзілі. І ўсё гэта было пры Пуціне, яны нават не ведаюць, што ёсць іншы прэзідэнт, яны думаюць, што сама пасада так называецца - «Пуцін». «Пуцін» - гэта пасада, «Пуціным» можа быць толькі Пуцін. Ну і правільна. У нас у прынцыпе заўсёды народ цягнуўся да цара», - дадаў гумарыст.\nЦі можна што-небудзь запярэчыць Галкіну, калі ён падсумоўвае: «Карацей кажучы, у яго [Пуціна] такі досвед тут! Ён ведае ўжо, як дарогі пракласці, калі пенсіянерам трэба выходзіць на пенсію... Ён усё разумее. Ён нават ведае, дзе жураўлю яйкі трэба адкласці».\nМагчыма, такі гумар нават спадабаўся б расейскаму лідару (пра гэта мы можам толькі здагадвацца, бо гэта адна з многіх дзяржаўных таямніц), але «адданыя салаўі» не маглі не адрэагаваць на «паклёп» блазна.\nМне не хочацца верыць у тое, што Уладзімір Пуцін прымусіць коміка маўчаць, але ён, зразумела, не прыслухаецца да яго слоў, бо, як сказаў Галкін, цару «сумна ўжо з намі. Мы сумныя, у нас праблемы, нам пенсіі не тыя, там не тое зрабілі, тут не тое. А ён ужо іншымі маштабамі думае, ён ужо Марс у думках заваёўвае».\nХоць у найбліжэйшы час у Расеі не варта чакаць грамадзянскага пратэстнага руху - накшталт таго, які вымусіў кіраўніка Балівіі Эва Маралеса сысці ў адстаўку - мяркую, што Пуціну варта пра гэта падумаць, праўда, хутчэй за ўсё, ён не стане сябе турбаваць: магчыма, расейскі прэзідэнт і не думае пра Марс, але ў аблоках дакладна «лунае».\n22.11 Апазнаная большасць удзельнікаў банды Эйсмант-Баскава 129,835\n20.11 Расшыфроўка размоў бандытаў з атачэння Лукашэнкі 117,686\n21.11 «Пачалася барацьба за выжыванне»: тры версіі тэлефонных зліваў ад адстаўнога палкоўніка КДБ Валерыя Косткі 100,958\n23.11 Праваслаўны арцыбіскуп адлучыў Лукашэнку ад царквы і аддаў яго анафеме 95,959\n21.11 «Ъ»: Перад Лаўровым пастаўленая задача вярнуць да розуму Лукашэнку 81,289\n20.11 Выкрыццё АЗГ Лукашэнкі: Эйсмант і Баскаў абмяркоўваюць праз тэлефон напад на беларусаў 80,348


Уладзімір Някляеў. ПРАЎДА. Перадумова нацыянальнай драмы | naviny.by\nУладзімір НЯКЛЯЕЎ / 02.11.2016 / 15:00 / Мнение\nПаэт. Кандыдат у прэзiдэнты Беларусi на выбарах 2010 года. Ініцыятар руху «За дзяржаўнасць і незалежнасць».\nСутнасць змены поглядаў сааўтара кнігі (А. Дзерманта) — у дзвюх тэзах.\nПершая. Нягледзячы на тое, што беларусы маюць балцкія карані, з’явіліся яны пасля 1917 года.\nТэза цалкам у духу “гісторыкаў і філасофаў” абодвух аўтарытарных рэжымаў. Беларускага і расейскага. Хоць сцвярджаць, што беларусы з’явіліся толькі ў 1994-м, аўтар не стаў. Пакуль.\nДругая тэза. “Усюды, дзе нацыяналістычныя і ўльтраправыя сілы прыходзяць да ўлады, пачынаюцца войны і разруха. Украіна — самы блізкі і наглядны прыклад».\nНацыяналізм ва Ўкраіне, вынікае, сам сябе скончыў. А ў Беларусі, не прышоўшы да ўлады, проста (як прыдуманы) скончыўся.\nНацыяналізм — рэч не прыдуманая, як, да прыкладу, камунізм, а натуральная. Ён — не тэорыя, у яго іншая прырода. Жывая, пачуццёвая. Ён — адчуванне прыналежнасці да сям’і, роду, народу. Такое не сканчаецца...\nСкончыўся не нацыяналізм. Час рамантызму ў сучаснай беларускай гісторыі скончыўся. Ён і так (па мерках чалавечага жыцця: чвэрць стагоддзя!) надта зацягнуўся. Таму й пачаўся, калі скарыстаць (без ніякай абразы) прозвішча сааўтара кнігі пра паходжанне беларусаў, час дзермантызму.\nДзермантызм — не асобны выпадак, а з 'ява. Як і чаму яна ўзнікла?..\nНекалі вёў я заняткі ў літаратурным аб’яднанні пры газеце “Знамя юности”. Займаліся там пераважна рускамоўныя (бо газета рускамоўная) маладыя паэты, якіх я акуратна, але настойліва спрабаваў схіляць да беларушчыны. Не надта ўдавалася, але тут 80-я гады, перабудова, Гарбачоў — і “працэс пайшоў”. Пачалі схіляцца. Адзін гэтак «схіліўся», што ад пачатку 90-х ніводная пратэстная акцыя не абыходзілася без ягонага ўдзелу.\nЁн шмат ператрываў. Выключалі з інстытута, выганялі з працы. Жыў, бо жытла свайго не меў, у сястры. Трываў: “Гэта барацьба!”\nМіналі гады, барацьба нічога не давала. А ўжо жонка, дзіця… І ў пазамінулым годзе прыйшоў ён да мяне нібыта вершы паказаць. “Даўно не пісаў — і вось…”\nПаказаў, але казаў зусім пра іншае. Пра расчараванне ў нацыяналізме. Маўляў, праз нацыяналізм — вайна ва Ўкраіне. Ну і, як вядома, з нацыяналізму выйшаў Гітлер…\nВядомая страшылка. Нібыта з камунізму не выйшаў Сталін.\nІ на Данбас, між іншым, напалі, Крым захапілі не ўкраінскія нацыяналісты. А вось баранілі Ўкраіну — яны.\nЯ спытаў майго госця: “Табе нешта прапанавалі?..” І ўгадаў. “Але справа не ў тым, — даводзіў ён, — што праца, кватэра. Гэта змена светапогляду, філасофіі… Хіба так не бывае?”\nКаб апраўдаць свае ўчынкі, дзеянні (некаму — слабасць, некаму — подласць), у кожнага знойдзецца свая “філасофія”.\nЯму было няёмка. І ён прыйшоў, бо ўсё адно ж дазнаюся…\nШто ж, так сапраўды бывае. Нават назва, тэрмін для гэтага ёсць: рэсацыялізацыя. Але не ў дадзеным выпадку. У дадзеным выпадку куды больш падыходзіць тэрмін дзермантызм.\nУ бліжэйшым часе рэсацыялізацыя (дзермантызм), як з’ява, будзе пашырацца. Гэтаксама як эміграцыя. Праз шмат якія чыннікі, але найперш праз палітыку кансервацыі (спачатку з усходу, а зараз яшчэ і з захаду) цяперашняга палітычнага рэжыму. Перспектыва зменаў настолькі аддалілася, што як бы ўвогуле знікла. Таму адны будуць пакідаць Беларусь і заставацца недзе там, у еўропах і амерыках, іншыя будуць пакідаць яе, застаючыся тут. Ну, ці ў Расіі, гатовай праглынуць Беларусь разам з яе нацыяналізмам у вышыванках.\nДзермантызм, а не нацыяналізм — перадумова нашай чарговай (зусім магчымай) нацыянальнай драмы.\nШто рабіць, каб яе не сталася? Што рабіць беларусам, якія не збіраюцца пакідаць Беларусь ні пры якіх умовах?\nЯднацца ў тым, што ёсць спрадвечна беларускае. Сціскацца ў кулак, набіраць нацыянальную моц. Тады — перамога.\nНацыянальная слабасць — параза.\nМеркаванні калумністаў могуць не супадаць з меркаваннем рэдакцыі. Запрашаем чытачоў абмяркоўваць артыкулы на форуме, прапаноўваць для ўдзелу ў праекце новых аўтараў або ўласныя матэрыялы\nСможет ли Беларусь избежать глубокой рецессии в 2020 году? 3365\nКак собрать сто тысяч подписей? Считаем шансы претендентов 7263\nИз-за пандемии Беларусь теряет внешние рынки. Сможет ли на них вернуться? 2673\nВыборы-2020 выходят из-под контроля Лукашенко? 34677\nГосподдержка: отбираем деньги у эффективных и раздаем убыточным 21089\nВОЗ указала на тревожную ситуацию с COVID-19 в Беларуси 7237\nАндрей Дмитриев: если повторится ситуация 2010 года, всю страну отбросит назад 4806\nКоронапсихоз накрыл и Лукашенко? Подписаны сразу два указа по пандемии 4701